
KAJSIJA. 


Njena sadnja, gojenje i priprema za trgovinu. 


Kajsija, kajiš, marelica, marela, mandalica, natipierka, armulin, 
armelin, barakokul (Prunus armeniaca) potječe — po mišljenju mno- 
gih stručnjaka — iz Armenije. Prema tome je i botanički označena. 

Neki tvrde, da ne samo što kajsija nije porijeklom iz Armenije, već 
se ondje niti ne goji. Isto tako ne potječe niti iz Transkavkazije, makar 
se ondje goji. U Turkestanu raste divlja u dolinama i brdima do 2200 
metara visoko. Kajsija raste još na Himalaji, u južnoj Mandžuriji, u 
sjevernoj Kini na planinama oko Pekinga, u jugoistočnoj Mongoliji i 
Dauriji uz rijeke Ingoda i Šilka. 

Da je to voće k nama došlo izravno ili neizravno iz Armenije svje- 
doče nazivi »Armulin« ili »Armelin«, koji se rabe u Hrvatskom Primorju. 

Po mišljenju mnogih stručnjaka, kajsija je mogla biti uvezena u 
Armeniju u vrlo ranim vremenima. Govori se, da su Kinezi poznavali ovo 
voće dvije ili tri tisuće godina prije Krista, pak se zaključuje, da je baš 
“ Kina kolijevka kajsije, otkuda je došla u Armeniju. 

Riječ kajiš i kajsija postala je od turske riječi »kajsy« (kajsi) i 
to od prilike u šesnajstom stoljeću. Vjerojatno je, da je kajsija došla sa 
Turcima na Balkan kao i u one krajeve Hrvatske, koji su bili u ono doba 
po Turcima osvojeni i zaposjednuti. 

Za kajsiju postoje kod nas još ovi nazivi: natipjerka, natupjerka, 
natipirka, natiperka u Dubrovniku i na Korčuli. 

Natipjerčište je mjesto, koje je natupjerkam (kajsijama) posađeno. 
Bogoslav Šulek je mišljenja, da bi riječ »natipierka« mogla bila postati | 
od »antipersica«. ' 

Akademski riječnik napominje, da je postanje te riječi tamno. 

U Austriji i Bavarskoj nazivaju kajsiju »Marille«, a u Šleskoj 
»Morelle«. ' ' 

U istočnoj Francuskoj nazivaju kajsije malog ploda »Marille«, a 
krupnog ploda »apricose«. Naziv »marelica« za kajsije u jednome dijelu 
Hrvatske postao je prema tome od »Marille«. Ruski se naziva morella, 
morele, češ. marhula, merunka, polj. morela. Prema, mišljenju F. Kluge 
(Etimologisches Wčćrterbuch) postala je ova riječ od talijanske riječi 
»Armenillo«. > 

Naziv »barakokul« nastao je kao i latinska riječ »praecoqua«, »praeco- 
cium« (rano zrelo) od srednje grčkog zcen&xxlov Becixowroy i od arap- 
skog albarkok. Od toga talijanski naziv »albercocco« i »albicocco«, špa- 
njolski »albaricogque«, francuski »abricot«, engleski »apricot«, njemački 
»Aprikose«, nizozemski »abricoos«. 


STANJE KAJSIJA U HRVATSKOJ. 


Prema statistici iz god. 1938., bilo je te godine na području bivše 
Banovine Hrvatske sto i jedanajst hiljada i 68 stabala kajsija. 

Kotar zagrebački imao je 1938. godine 12 hiljada i 893 stabala kaj- 
šija, te je time prednjačio po broju stabala svima, drugim kotarevima u 
Banovini Hrvatskoj. 

Dalje su slijedili kotarevi: 


Mostar ž : sa 7.240 stabala 
(šid ž .. sa 6.595 stabala 
Ilok go sa 6.380 stabala 
Vinkovci : : sa 5.579 stabala 
Županja .. sa 4.468 stabala 
Brod z ć A sa 4.053 stabala 
Vukovar , sa 3.310 stabala 


Broj stabala kajsija u Hrvatskoj je premalen prema raspoloživoj 

površini i relativno dobrim uvjetima, koji postoje kod nas za gojenje 
ovog dobrog i plemenitog voća. U primorskim i južnim našim krajevima 
goji se napadno malo kajsija, a baš ondje bi mogle kajsije izvrsno uspi- 
jevati, jer nema kasnih proljetnih mrazova. Trebalo bi samo izgraditi 
naprave za ljetno natapanje ondje, gdje u blizini imade vode. 
Iz skrižaljke br. 1, koja je sastavljena prema statistici iz god. 1934. 
do 1938., vidi se, da je sadnja kajsija i u našem Primorju prilično 
zaostala. Tako je godine 1938. bilo — prema toj statistici — u osam- 
- najst primorskih kotareva od Kastva i Sušaka pak do Kotora i Bara, 
sveukupno 19 hiljada i 902 stabla kajsija. 

To je svakako malo, ako uvažimo povoljne prilike, koje ondje vla- 
daju za gojenje i prodaju. 

Kajsija bi mogla kod nas dobiti veliki trgovački značaj. Trebat će 
namiriti potrebe nutarnjih tržišta kao i potrebe turizma, koji se sve više 
kod nas razvija. Zatim postoji izgled, da se razvije izvoz svježih i kon- 
serviranih kajsija, kao i ok prerađevina u države srednje, sjevstna 
i sapdne Evrope. 

: Mogli bismo proizvoditi duikođea suhe, kajsije, koje u evropske kra- 
jeve kao i k nama dolaze ponajvećma iz daleke Kalifornije. Osim toga 
pravi se od kajsija izvrsna . i izvlači miris (aroma). 

POLOŽAJ ZA KAJSIJE. 


Kajsija jest voćka, koja brzo raste, rano počne roditi i daje obilan 
rod. Naraste kod nas dosta veliko stablo sa širokom krošnjom, te je pri- 
lično dugog života. Kajsija je lijepa voćka, zdravog je izgleda, a drvo je 
otporno na zimu kao i pupovi, dok spavaju. Sa svim tim, da je drvo ot- 
porno na zimu, ipak je gojenje ove voćke, poradi okolnosti, u kojima 
cvate, sa trgovačkog stanovišta govoreći, ograničeno ne samo geograf- 
ski, već također na pojedina područja, koja joj pogoduju. Cvijetni pu- 
povi kajsije, podraženi toplinom prvih sunčanih dana u ranom proljeću, 
brzo nabreknu i rastvore se. 

Kajsija je navjestiteljica proljeća gdije ne rastu bademi, jer najra- 
nije od svega drugog voća procvate. Vrlo nabreknuti pupovi i otvoreni 
cvjetovi su veoma osjetljivi, te često nastradaju od kasnih proljetnih 
mrazova ili zime, koja se znade pojaviti nakon toplih sunčanih dana u 
mjesecu siječnju (januaru) ili veljači (februaru). 


Osim mrazova bivaju i jaki vjetrovi, koji duvaju za doba cvatnje 
kajsije uzrokom, da se ova ne oplodi i prirod propadne. 

Prema tome je jasno, da se u krajevima, koji su inače općenito pri- 
kladni i pogodni za gojenje voća, mora potražiti i ispitati mjesta i oko- 
liše, koji će biti prikladni za sadnju i gojenje kajsija na trgovačkoj ili 
industrijskoj osnovi. Takvi su krajevi i položaji u prvome redu oni, gdje 
nema kasnih proljetnih mrazova. Trgovački uspjeh sadnje i gojenja kaj- 
sija ovisi upravo o izboru takvog položaja. 

Najslabiji mraz za doba, dok su pupovi nabrekli pred cvatnjom ili 
za doba cvatnje ili nakon, što su se zametnuli (zavezali) plodovi, može 
uništiti sav prirod. Pri tome, dok je cvijet ili mladi zametak ploda bio 
od mraza uništen, svi dfugi dijelovi stabla ostali su neoštećeni, 

Od osobite važnosti za gojenje kajsija su također krajevi, u kojima 
ne vladaju magle za doba rasta i zriobe kajsija, te u kojima imade mnogo 
sunca. Magle su štetne za stanovišta zdravlja. Ondje gdje se izmjenjuju 
magla i sunce, plodovi pucaju. Sunce je važno ne samo za rast i zriobu, 
te nakupljanje veće slasti u plodu, već također sa industrijskog stano- 
višta. Jedan dio roda kajsija može se na suncu uspješno sušiti. 

U krajevima, gdje nakon oštre zime zavlada postepeno toplo vrije- 
me, a da se zima ili mrazovi ponovno ne navrate, trgovački nij sadnje 
kajsija je siguran. 

Gdje se kajsije sade i goje u malom za domaću kućnu potrebu, sade 
se kajsije i u nepovoljnijim prilikama, te kad se dogodi, da propadne rod 
. na par stabala, nije propao svijet. 

PODLOGA I TLO ZA KAJSIJU. 


Najglavnije podloge za kajsije jesu: divlja breskva, kajsija i džana+ 
rika (Prunus myrabolana). Tu i tamo upotrebljavali su neki voćari za 
podlogu kajsije i badem (bajam, mendula — Prunus Amygdalus). Me- 
đutim se cijep kajsije na bademu dobro ne sraste. Oko spoja plemke sa 
podlogom zaraste samo kora, te se stablo, osobito kad se razvije veća 
krošnja, na vjetru slomi, očehne se i to baš na cijepljenom mjestu. Po- 
“ radi toga nedostatka valja badem kao podlogu za kajsiju izbjegavati. U 
koliko bi netko u našim suhim krševitim primorskim mjestima htjeo ra- 
biti badem za podlogu, morao bi ga dva puta cijepiti i to prvi put sa 
breskvom, a onda kajsiju na breskvu cijepiti. Prema vrsti tla na kojem 
će se saditi kajsije, uzima se podloga na koju se ove cijepe (kalame). 
Iz razloga, što imade više vrsti dobrih podloga za kajsije, mogu se ove 
na raznim tlima saditi i gojiti. 

Divlja breskva je vrlo dobra podloga za kajsije na lahkim, toplim i 
propusnim tlima. Stablo kajsije cijepljeno na breskvi brzo raste i brzo 
prorodi. Osim toga breskva imađe svojstvo, što ne prija poljskim miše- 
vima (voluharicama), te biva pošteđena od njihova glodanja. | 

Kanimo li saditi kajsije na dubokom, plodnom i prosušnom, odnosno 
na isušenom (dreniranom) ilovastom tlu, uzimamo za podlogu samu kaj- 
siju, na kojoj se razvije krasno stablo. Kajsija na vlažnatom tlu uspijeva 
također dobro, ako je cijepljena na vlastitoj podlozi. Svakako je kajsija 
cijepljena na kajsiju osjetljivija na sušu, nego ako je kajsija cijepljena 
na breskvi. ' 

= Kajsija kao podloga otporna je protiv nematoda, kojih imađe u ne- 
kim tlima. S druge strane napadana je od poljskih miševa. 

Ako je tlo na kojem kanimo podići nasad sa kajsijama teže, te sadrži 

više vlage ili ako je mekota tla lahka, a ispod ove nalazi se teška zdra- 
vica, koja sadrži veću množinu vlage, uteći ćemo se džanarici (Prunus 
myrabolana), jer će ova podloga u takvim okolnostima najbolje odgo- 
varati. 
' Na džanarici cijepljena kajsija na spavajuće oko, teže se prima, a 
cijepljeno mjesto — drže neki — dobro ne zaraste. Stablo se inače lijepo 
i dobro razvija, a kad dostigne izvjesnu veličinu i starost, očehne se deblo 
kajsije na cijepljenom mjestu i to pod pritiskom tereta — budi roda, 
budi vlastite težine ili pak zbog vjetra, 

Neki voćari misle, da kajsija cijepljena na ažanarici, pod uplivom 
ove podloge, ne naraste veliko stablo. 

Džanarika (Prunus nmiyrabolana) mnogo se rabi u svijetu kao pod- 
loga za kajsiju i to sa uspjehom. U Engleskoj općenito rabe kao podlogu 

zx kajsije Black Damas. Za neke odlike, koje na Black Damas dobro ne 
uspijevaju, rabi se Mussel. Obadvije imenovane podloge razmnažaju se 
vegetativnim načinom. 

Dobar uspjeh kajsije mnogo ovisi o podlozi, na kojoj je atjeptjena. 
te će dobro rasti i davat će dobar rod samo ako je podloga za kajsiju 
izabrana prema, vrsti tla. z 


KAKO RAZMNAŽAMO KAJSIJE. 


Podloge, na koje ćemo cijepiti kajsije uzgojit ćemo iz sjemena. Neke 
naročito uzgojene podloge razmnažaju se vegetativnim putem (položni- 
cama, povaljenicama, grebenicama), te se tako podržava čista linija uz- 
goja, koji imade neka osobita svojstva. Neka od tih svojstava jesu, da 
se cijep dobro i uspješno prima i srašćuje sa podlogom, da se plemka na 
podlozi brzo i dobro razvija u zdravo stablo, da stablo brzo prorodi, te 
daje mnogo zdravoga, dobroga i lijepoga voća. Podloge bresaka, kajsija 
i džanarika (Pr. myrabolana), goje se iz sjemena. Od džanarike (Pr. 
myrabolana) postoji selekcija voćarskog zavoda East Malling pod ozna- 
kom »Mirabolan B«, te se ovaj, da se uzdrži čista linija uzgoja, razmna- 
ža vegetativnim putem. 

Da dobijemo prikladne divljačice za cijepljenje kajsija, postupat . 
ćemo ovako: 

Koštice od bresaka, kajsija ili džanarike, metnut ćemo, čim smo ih 
Primili, u fini pijesak (mulj). Pri tom se postupa ovako. Prema, množini 
sjemena, uzme se sanduk odgovarajuće veličine. Na dno sanduka metne 
se ponajprije sloj pijeska i to u debljini oko deset centimetara. Na ovaj 
pijesak metne se sloj koštica iste debljine. Tako se izmjenično nastavi 
do vrha, gdje se zaključi debljim slojem pijeska. Sanduk sa košticama 
mora se postaviti u prostoriju, gdje se ne smrzava, ali toplina (tempe- 
ratura) mora da je niska nad ništicom. U svrhu da se pijesak sa košti- 
cama ne isuši, mora se često zalijevati. Čitav taj postupak naziva se stra- 
tifikacijom. Svrha, stratifikacije sjemena jest, da se uplivom vlage i hlad- 
noće prekine mirovanje sjemena. U ranom proljeću t. j. već početkom 
veljače mora se sjeme, još prije nego započne klijanje koštica, posijati 
u* sjemeništu. 

Isklijale mlade biljke ćemo u sjemeništu marljivo okapati i njego- 
vati, te će do mjeseca srpnja dovoljno ojačati, da ih tada uzmognemo pu- 
povanjem ili okuliranjem oplemeniti kajsijom. 


KAKO CIJEPIMO KAJSIJE. 


Najbolji i najuspješniji način oplemenjivanja kajsija jest pupovanje 
ili okuliranje. ' 

Podloge, koje smo nakanili oplemeniti okuliranjem, treba da su de- 
bele poput olovke. Osam dana prije nego ćemo okulirati, moraju: se pod- 
loge u visini do 20 cem od zemlje očistiti od lišća i grančica. ' 

Neposredno prije nego ćemo započeti okuliranjem, odrezat ćemo sa 
stabla kajsije željene odlike plemke. To moraju biti jednogodišnje gran- 
čice na kojima su dobro razvijeni pupovi. Pri tome ćemo paziti, da plem- 
ke (kalem-grančice) uzimamo sa stabla, koje se odlikuje redovitom rod- 
nošću i zdravljem, na kojem rodi lijepo, krupno, zdravo i dobro voće. 
Sa plemki odrezat ćemo lišće i ostaviti dio peteljke. Ostavljeni komadić 
peteljke služit će kao držak pri umetanju pupova pod koru, 

Da nam se plemke odveć ne isuše, zamotat ćemo ih u komad vlažne 
vreće (saka), koju smo prije u vodu namočili i izaželi, 

= Za doba dok peče najjače sunce, a to biva po prilici vd 10 sati prije 
podne do 4 sata po podne, nije dobro okulirati. ' : 

U slučaju da podloge, 
koje kanimo okulirati rastu 
blizu prašne ceste, obrisat 
ćemo prije okuliranja pra- 
šinu čistom krpom sa donjeg 
dijela podloge, koju ćemo 
okulirati. Ruke treba da su 
prigodom okuliranja, čiste. 

Okuliranje izvađa se 0- 
vako: nožem za okuliranje, 
koji mora biti veoma oštar, 
zarezat ćemo u koru — deset 
centimetara nad zemljom — 
jedan okomiti i. tik nad njim 
jedan vodoravni rez. Ti ure- 
zi zadobit će sličnost veli- 
kom tiskanom slovu T vo 
doravni rez može se izvesti 

Sl. 1. Pup je umetnut pod koru. također pri dnu okomitoga 

: reža umjesto nad njim. U to- 

me slučaju dobit će rez izgled obrnutoga velikoga tiskanoga slova »T«, 

koji će imati izgled RE Prigodom urezivanja valja dobro paziti, da se 
ureže samo kora. Nipošto se ne smije zarezati nožem u drvo. 

Čim smo rez u obliku slova »T« izveli, podići ćemo malko uglom od 


zatiljka noža za okuliranje jednu i drugu stranu kore. Nakon toga izrezat, 
ćemo iz plemenite grančice (kalem-grančice) dobro razvijen pup. Pup 
ćemo izrezat sa kalem-grančice sa malo kore i veoma tankim slojem | 
drva. Nad pupom i ispod pupa ne treba da je više od 1 cm kore. 


Izrezani pup se nakon toga umetne uspravno pod koru, tako sam 
Pup viri između kore, a ostalo je pokriveno (slika br. 1). Nakon što je 
to učinjeno, vezat ćemo okulirano mjesto rafijom (likom) ili još bolje 
gumenim trakom, kakav rabimo kod cijepljenja loze na zeleno. Vez mora 
priječiti pristup zraku sve, dok se pup ne sraste sa podlogom. Nakon 
14 dana oprezno ćemo prerezati vez. Da se je pup primio, pozna se po 
lisnoj peteljci već nakon osam dana iza okuliranja. Ako peteljku dotak- 
nemo prstom, ona će otpasti. Da se pup nije primio pozna se po tome, 
što se je peteljka osušila i tako osušena drži se žilavo pupa. 

. Slijedećeg proljeća rano i to još prije, nego započinje rast (vegeta- 
cija), odreže se divljaka od prilike deset centimetara iznad spavajućeg 
oka. To se čini za to, da bude veći pritok mezge do plemenitoga oka. 
Mladi cijep ćemo okapati i njegovati, pa će tako do jeseni iz njega na- 
rasti jaka i bujna biljka. 

Nakon što je mladi izboj iz plemenita oka narasao 12 do 15 em, pri- 
vezat ćemo ga rafijom (likom) o odrezano deblo divljake, da ga vjetar 
ne slomi. Osim toga moraju se češće čistiti sa podloge svi divlji izboji 
tako da sav pritok mezge bude za razvoj plemke. 

Nakon što je mlada voćkica odrvenila, a to biva u mjesecu kolovozu 
(augustu), odreže se oštrim nožem ili škarama preostali dio divljake 
iznad okuliranoga mjesta. Pri tome mora se paziti, da se ne ošteti ple- 
meniti dio voćke. Rez treba da je malko nagnut od biljke, a rana prouzro- 
čena, tim 1 rezom, će do jeseni zarasti. 


IZBOR ODLIKA. 


Plod kajsija može se mnogostrano upotrijebiti: kao svježe stolno 
voće, za sušenje, za pravljenje kompota, pekmeza, jama (džem), sokova, 
izvlačenje mirisa (arome), te za pečenje rakije. 

Veoma je važno, da se u našim krajevima, koji su po svojim klimat- 
skim prilikama prikladni za proizvodnju vrlo ranoga i ranoga voća, pro- 
izvode rane kajsije, te se tako udovolji domaćoj potražnji za ranim ovim 
voćem. Ujedno bi trebalo uznastojati, da proizvodnjom ranih kajsija za- 
uzmemo dostojno mjesto: na tržištima voća u drugim državama. 

Kad prigodom sadnje kajsija razmišljamo o odlikama, koje bi bilo 
dobro da sadimo u voćnjaku, tada se moramo sjetiti dviju temeljnih svoj- 

štava, koje moraju kajsije imati, u koliko želimo, da nam nasad bude 
unosan sa trgovačkog gledišta: 

1) Odlike moraju biti prikladne za mjesne prilike; 

2) Odlike moraju biti dobre i tražene na tržištu. 

Ne bi bilo pametno uvađati neke nove odlike za koje još ne znamo, 
kako će kod nas uspijevati, ma kako hvaljene bile. Bolje je držati se 
onih odlika, koje možda kod nas već od starih vremena postoje, te dobro 
uspijevaju i kakvoćom zađovoljavaju potrošače. Isplatilo bi nam se, do- 
maće naše odlike kajsija koje su već aklimatizirane kod nas, a odlične 
su kakvoće, da ih poboljšamo i usavršimo. 


OPIS NEKIH ODLIKA KAJSIJA. 


Madžarka. Ova kajsija je kod nas prilično raširena, a u nekim 
'krajevima je ponajviše goje. Plod joj je krupan, a meso veoma slatko i 
ukusno. Žute je boje, a na sunčanoj strani ističe se karmin boja. Zrije 
koncem lipnja. 

Kečkemetska ruža. I ova odlika kajsije je veoma raširena, 
i voljena, naročito u Vojvodini, gdje je i nastala. Plod joj je veoma kru- 
pan. Na sunčanoj strani ističe se karmin boja. Meso je ukusno i slatko, 
a zrije u drugoj polovici mjeseca lipnja. 

Senjska kajsija raste u Senju u Hrvatskom Primorju, gdje 
je udomaćena. Plod je odlične kakvoće. Zrije u prvoj polovici mjeseca 
srpnja. 

Kraljevska kajsija (Royal). Ova odlika potječe iz Fran- 
cuske, te se drži, da je ondje nastala početkom 19. stoljeća. Plod je kru- 
pan, ako se prorijedi, inače srednje do krupne veličine. Kala se i dijeli 
od koštice. Zrije jednolično. Oblik ploda je okrugljast i ponešto jajolik, 
malo plosnat prema vršku. Šav ploda je plitak. Boja kožice je zagasito 
žute boje. Na sunčanoj strani ističe se narančansta boja, koja je mjesti- 
mice pokrivena crvenilom. Meso je blijedo narančaste boje, čvrsto, sočno 
i vrlo tečno kad je plod zrio, Stablo naraste veliko, bujnog je rasta i 
plodno. Ova kajsija je dobra za svježu potrošnju kao stolno trgovačko 
voće. Rabi se i za sušenje kao i konserviranje u obliku kompota. Zrije 
u srpnju. 

Breda (Ananas). Plod je srednje velik. Oblik okrugljast. Bli- 
jedo žute boje. Na sunčanoj strani razvije se živo crvenilo. Meso je me- 
kano i slatko. Stablo je otporno i rodno. Zrije u srpnju. 

Moorpark. Stara je to engleska odlika, koja se goji u Moor 
park-u, Hertford, još od 1760. godine. Plod je krupan ili vrlo krupan. 
Okrugljasto-jajolik, ponešto plosnat. Kožica je narančaste boje u hladu. 

Na suncu je živo narančaste do smeđo-ervene boje. Na kožici ploda na- 
laze se brojne tamne mrlje i točkice. Šav je istaknut. Pole ploda su ne- 
jednake. Meso joj je čvrsto, Svijetlo narančaste boje, dijeli se od koštice, 
sočno je, slatko i veoma dobrog okusa. Jezgra koštice je gorka. Zrije 
prilično nejednako; Stablo je bujno, prilično osjetljivo i rodi neredovito. 
Svojstveno je kod ove odlike kajsije, što joj se na hrptu koštice nalaze 
isprobušene rupice, kroz koje bi se mogla provlačiti igla. 

Blenheimili Shipley. Iova odlika potječe iz Engleske, gdje 
je bila uzgojena po Miss Shipley. Plod naraste srednje krupnoće, jajo- 
likog je oblika, a boje narančaste. Meso je Sočno, vrlo slatko i dobrog 
okusa. Stablo je bujnog rasta i otporno, te redovito i obilno rodi. Plod 
je.prikladan za konserviranje u obliku kompota i sušenje, te kao stolno 
voće. Ovo je vrlo dobra odlika. ' 

Nova rana krupna (New large early). Potječe iz 
Engleske, gdje je bila uzgojena 1873. god. po voćaru Rivers-u. To je 
krupna i vrlo dobra kajsija. Zrije početkom srpnja (julija). Prikladna 
je za sve svrhe. Rodi redovito. 

Paviot. Plod joj je vrlo krupan. Boja kožice je Sui nanardinata 
boje, a na sunčanoj strani ističe se crveno-karmin boja. Meso joj je fino 
i mirisavo. Zrije prilično kasno, kada već drugih kajsija nema. Plod ove 
kajsije prikladan je za izvoznu trgovinu. 

P&che de Nancy. Plod je velik ili vrlo velik. Kožica je žuto 
zlatne boje, a na sunčanoj strani obojadisana je crveno-karmin. Meso je 
žuto-narančaste boje, rastapa se u ustima, uz to je slatko i mirisavo. 
Stablo je rodno. Zrije kongem srpnja. Stablo naraste au i jako. Vrlo 
je rodno. 

Slatka Holub-ova kajsija. Plod je velik i dugoljasta 
oblika. Kožica je žuto-crvenkaste boje. Meso je fino i vrlo slatko. U usti- 
ma se topi. Stablo je bujnog rasta, otporno i vrlo rodno. Zrije u mjesecu 
srpnju. ' 

Sveti Ambrož. Plod je veoma velik. Kožica joj je boje žute 
poput slame i ružičasto prevučena. Meso joj je vrlo slatko, sočno i de- 
likatnoga mirisa. Jezgra je gorka. Stablo je bujnoga rasta i rodno. Zrije 
u mjesecu srpnju. 


KAKO SADIMO KAJSIJE U VOGNJAKU. 


Kajsije se sade u kvadratu ili četvorini i to 7 do 8 met. razdaleko. 
Ako je tlo na kojem ćemo saditi kajsije vrlo plodno i duboko, onda se 
može odrediti udaljenost sadnje 9 met. Na suhom tlu, gdje je zemlja plit- - 
ka i mršava, može se razmak sadnje uzeti samo 6 metara. 

Zemljište, na kojem ćemo saditi kajsije, mora se prekopati na dublji- 
nu od 60 do 70 em. To se može izvršiti ljudskom snagom, životinjskom 
snagom ili mašinskim pogonom (traktorom). Ljudska snaga je najskup- 
lja, ali je rad izvršen rukama najbolji i najsavršeniji. Životinjskom sna- 
gom može se polje ponajprije izorati na 25 do 30 em duboko, a iza pluga 
u svakoj brazdi može se tlo produbljiti sa podrivačem na dalnjih 35 em 


dubljine. 
Ako je na nekom zemljištu, gdje kanimo saditi kajsije rasla ljeka- 
rica (lucerna — Medicago sativa), mora se tlo izorati najprije plitko 


na 10 em. dubljine. Drugi put, orati tlo na dubljinu od 25 do a0 cm, te 
ovo oranje upotpuniti podrivačem do 60 cm dubljine. 

Oranje, odnosno kopanje (štihanje, rigolanje) mora se izvršiti jese- 
ni, ako kanimo u ranom proljeću saditi kajsije. 

Pitao je netko, kako široke jame za sadnju kajsija mora iskopati? 

Dobio je odgovor: jame moraju biti tako široke, kao što je čitavo 
polje na kome kani posaditi kajsije! 

Time je htio savjetovati, da nije dosta, ako se samo jame izvjesne 
širine i dubljine BI već je najbolje i najkorisnije, ako se čitavo 
polje prekopa. 

Kad se tlo kopa (rigola) ljudskom snagom, osobito kad se radi o 
tlu, koje nije bilo obrađivano, na pr. livade, pašnjaci i t. d., neka se naj- 
gornji sloj u debljini od 10 do 15 cem odreže motikom i baci na dno jame. 
U: tome sloju imađe buseni trava, i raznih korova, kao i njihovog sjeme- 
na. Iz dubljine od 60 do 70 centimetara, kako « se obično rigola, ovo sje- 
me i buseni ne će klijati ni rasti. 

Mekota, koja inače sadrži mnogo humoznih i drugih hranivih tvari, 
doći će na vrh jame, te će ondje služiti za hranu i razvoj žilja od kajsija. 
Na dno jame t. j. nad onaj sloj sa buseni trava, bacit ćemo zdravicu. 

Nakon, što je zemljište bilo propisno prekopano i poravnano, mora- 
mo ga nakolčiti. 

U svrhu, da svaka voćka dobije jednaki postor, koji joj je potreban 
za rast i razvoj, a istodobno da bi godilo oku, moramo kolce poredati 
tako, da budu u ravnoj crti na sve strane. Time će nam biti olakšan po- 
sao prigodom sadnje voćki, pak će i ove biti u ravnoj crti na sve strane. 

Prigodom sadnje nije potrebno kopati dubokih jama, ako je čitavo 
zemljište bilo duboko obrađeno. Dovoljno će biti, ako se iskopa samo 
toliko široka i duboka jama, da se žile voćke zagrnu zemljom i to samo 
do onoga mjesta, kako je voćka rasla u rasadniku, 

Kajsije posađene u tlu, koje je bilo u cijelosti prekopano na dubinu 
od 60 do 70 centimetara, nesmetano će razvijati i širiti svoje žile. 

Ako tlo u svrhu sadnje kajsija nije bilo kopano u cijelosti, već su 
bile samo jame iskopane i to jame obične širine, a duboke makar 70 cen- 

timetara, voćke će biti smetane u rastu i razvoju. Žile će se kvrčiti, kađ 
budu doprle svojim razvojem do ruba jama. Osobito će se tako dogoditi, 
ako je tlo na kome rastu voćke ilovasto i zbito. Žile ne će moći prodirati 
dalje od ruba jama. 

Gdje je tlo teško i nepropusno, nakupit će se u jami voda, koja će 
vječito ondje kao u kakvoj zdjeli stajati. To će biti uzrokom, da će žile 
trunuti, lišće će žutjeti, voćka hiriti, dok sasma ne propadne. Za doba 
ljetne suše raspucat će se takova zemlja, koja nije bila u cijelosti preko- 
pana, baš oko rubova jama, pa makar smo voćku inače redovito i pro- 
pisno okapali. Ovakve okolnosti će zlo uplivati na rast i razvoj kajsije, 
pak će i stog razloga biti bolje, ako budemo cijelo zemljište pred sadnjom 
izrigolali. 

Nakon što je bilo tlo jeseni propisno pripravljeno i nakon što smo 
ga poravnali, (planirali), pristupit ćemo sadnji kajsija. Sadnja se mora 
izvršiti što ranije u proljeću. Budući se život kajsija u proljeću rano 
budi, mi ćemo ih posaditi, ako nam vrijeme bude dozvolilo već u mje- 
secu siječnju ili veljači najkasnije. Gdje to poradi klimatskih i vremen- 
skih prilika ne bi bilo moguće, onda će biti bolje posaditi kajsije u kas- 
noj jeseni. 

Najbolje je, ako sadimo jednogodišnje cjepove kajsija (jednogodiš. 
nje okulate), koje smo uzgojili pupovanjem ili okuliranjem. Jednogodiš- 
nji cjepovi se prigodom sadnje na stalnom mjestu u voćnjaku najbrže 
i najsigurnije prime. Osim toga se od ovakvih jednogodišnjih ejepova 
mogu uzgojiti voćke sa oblikom krošnje i visinom debla, koji odgovara 
vlastitim potrebama, naročitim prilikama, željama i ukusu voćara. 

Prigodom sadnje, najprije ćemo pregledati žilje kajsije, te ćemo se 
uvjeriti, ako je posve zdravo. 

Ako bi ustanovili, da je žilje nekog cijepa bolesno, mi ćemo taj 
cijep odstraniti, te ga ne ćemo posaditi. 

Ako nam se kod pregledavanja nametne sumnja bolesti, mi ćemo 
cijep pomno ispitati. Zgnječene, slomljene ili drukčije oštećene žile ćemo 
škarama odrezati do zdravog mjesta. Ostale žile ćemo škarama prikra- 
titi. 

Nakon što smo sve to učinili, položit ćemo kajsiju na određeno mje- 
sto i zatrpati zemljom do mjesta, kako je rasla u rasadniku. Paziti va- 
lja, da žile kajsija pravilno raspodijelimo. Nakon toga ćemo sve žile 
zemljom pokriti i ovu dobro nagaziti. 

Tako posađena kajsija će u zemlji čvrsto stajati, odupirat će se vje- 
tru, a žile će u tijesnom dodiru sa zemljom vršiti svoj životni zadatak 
čim se bude život u proljeću probudio, te će sisati i otpremati lišću na 
preradu životne sokove. “ 

Nakon, što je kajsija bila posađena, jedna je obrezati joj kroš- 

nju i namazati joj deblo vapnenim mlijekom. Ono će je štititi od opekli- 
na sunca i od glodanja zečeva. 


KAKO ĆEMO OBREZATI KAJSIJU. 


a) Rez prigodom sadnje. 


* Kajsija spada u grupu onih voćaka, koje razvijaju već na prvogodiš- 
njem rastu postrane grančice. 

Ako su postrane grančice jednogodišnjeg cijepa prikladno i sime- 
trično raspodijeljene oko debla, može se iz njih uzgojiti krošnja voćke. 
Ali, ako su nezgodno i neprikladno ove postrane grančice raspodijeljene, 
moraju se prigodom prvog reza t. j. prigodom sadnje voćke sve odstra- 
niti i na novo uzgojiti postrane grane za krošnju. Krošnju dakle mora- 
mo u tome slučaju uzgojiti u voćnjaku, ako to nije bilo moguće učiniti 
u rasadniku. 

Prigodom rezanja postranih grančica moramo imati na umu, da se 
ove ne smiju odrezati sasma pri dnu t. j. tik pri deblu. Osobito mora se 
paziti, da se ne povrijedi ili ne ošteti nabreknuti onaj sloj drva, koji se 
nalazi pri dnu grančice t. j. na mjestu gdje se ova spaja sa deblom. Na 
onom prstenu (kolobaru) t. j. u staničevini onog nabreknutog sloja na- 
laze se adventivni pupovi, pak će iz njih izrasti novi izboji. 

Najprikladniji oblik za kajsije je niski t. j. kratko deblo sa “niskim 
granama krošnje. Krošnja u sredini otvorena poput okrenutog zvona 
(vaze) imade svrhu, da u sredinu krošnje prodire dovoljno zraka i svi- 
jetla. 

Na stablima sa kratkim deblom i niskom krošnjom se brzo i jeftino 
obavljaju svi poslovi kao: rezanje, aii (špricanje), prorjeđivanje 
voća, branje i t. d. 

Tijekom ljetnih mjeseci je u nekim našim krajevima jakost sunca 
- velika, te se dogodi, da od velike žege kora debla popuca ako ono nije 
zaštićeno od prejakog izravnog djelovanja sunca. Na kajsijama sa krat- 
kim deblom, vlastite grane zasjenjuju ga i time štite od opeklina sunca, 
pak se i tu vidi prednost niskog uzgoja. 

Nisko uzgojene kajsije manje su izvržene štetnom. uplivu vjetrova. 
Poznato je, da vjetrovi za doba cvatnje i za doba dozrijevanja plodova 
prouzroče goleme štete. 

U svrhu da uzgojimo nizak oblik, mi ćemo jednogodišnji cijep.kaj- 
sije prerezati u visini od 60 do 70 em, nad zemljom, 

Ako se iz postranih grančica na jednogodišnjem cijepu kajsije mogu 
uzgojiti temeljne grane za buduću krošnju, učiniti ćemo to. Postupak će 
biti opisan u slijedećem odlomku. 

Nakon što smo voćku posadili i izveli rez prema gornjem opisu, mi 
ćemo je još namazati sa vapnenim mlijekom, da je tako zaštitimo od 
sunčanih opeklina i zečeva, 

Rekli smo, da mlada kajsija proizvodi koli u rasadniku, toli u voć- 
njaku već za doba prve godine rasta, mnogo postranih grančica. 

Većinu tih grančica ćemo potkraj prve godine rasta t. j. prigodom 
prvog zimskog reza, odstraniti. Ostavit ćemo samo one, iz kojih. ćemo 
uzgojiti temeljne grane za buđuću krošnju. 

Već za doba ljeta priječit ćemo one grančice, koje nisu prikladne i 
potrebne za tvorbu krošnje, u rastu. Mi ćemo ih pincirati t. j. kad nara- 
stu do veličine 10 do 12 em, uštipnut ćemo im vrhove. 


b) Prvi zimski vez kajsije. 


Veoma je važan prvi zimski rez. Njega se Šaini na kajsiji nakon 
što nastupi doba mirovanja (spavanja) voćke nakon prve godine rasta 
u voćnjaku. Tom prilikom izaberu se i ostavljaju za tvorbu krošnje te- 
meljne grane, koje će takve ostati kroz čitavi život voćke.. 

Idealno stablo voćke sastoji se iz tri temeljne grane. Ove moraju 
biti na deblu simetrično raspodijeljene i jedna od druge jednako uda- 
ljene: Tako položene jake temeljne grane podržavat će ravnotežu na kroš- 
nji. To je važno sa stanovišta otpornosti voćke protiv vjetra, kao i sa 
gledišta nosivosti velikog tereta ploda. ' 

. Prigodom izbora triju temeljnih grana za krošnju, treba uzeti u ob- 
zir i veličinu kuta, pod kojim su ove nagnute od debla. 

Izabrane tri temeljne grane na deblu moraju biti jedna od druge 
15 do 20 cm udaljene. Najdolnja grana na deblu bit će od zemlje 20 do 
30 em visoko. 

Sve ostale suvišne grane i grančice na miadoj kajsiji, bit će ma 
zane tik uz deblo. | 

Određene tri temeljne grane krošnje odrezati ćemo na visini prsiju - ' 
srednje visokog čovjeka u svrhu da se razgrane u t. zv. postrane grane. 
Ove tri grane ne smiju se odrezati u istoj visini, jer dolnjim granama 
debla pritiče po zakonu prirode više hrane nego gornjima. Uslijed toga 
bi se dolnje grane previše razvile u omjeru prema gornjim granama. 
Zato se moraju dolnje grane razmjerno kraće rezati. Isto tako moraju se 
odrezati i odstraniti na mladom cijepu kajsije sve sitne grančice na te- 
meljnim granama krošnje. Na starijem drvu su ove grančice korisne, 
jer su plodonosne. 


c) Rez dvogodišnjeg stabla kajsije. 
Iza kako je nastupilo stanje zimskog mirovanja nakon druge godine 
rasta mlade kajsije, izvest ćemo samo prorijeđivanje grana. Na svakoj 

temeljnoj grani, ostavit ćemo po nekoliko grančica, da se iz njih razviju 
postrane grane krošnje, ako to već prije nije bilo učinjeno. Nikakvog pri- 
kraćivanja grana nije potrebno izvađati. Svako prikraćivanje grana bilo 
bi dapače štetno i sa stanovišta simetričnog razvoja, sa stanovišta renta- 
biliteta, kao i sa stanovišta čvrstoće stabla. Na svakoj temeljnoj grani 
ostavit ćemo u visini prsiju normalno visokog čovjeka po dvije postrane 
grane. 
d) Rez tro- i četirigodišnjeg Stabla. 


Nakon što je kajsija postala tri, odnosno četiri godine stara, zimski 
rez sastoji se samo u prorjeđivanju suvišnih grana. Odrezat ćemo na pr. 
grane, koje rastu na križ, zatim one koje nezgodno rastu prema nutrinji 
krošnje, te one, koje prouzroče, da je krošnja po negdje odveć gusta it. d. 
Poradi toga će one grane, koje će ostati, imati više prostora za svoj rast 
i razvoj. U nutrinju krošnje, koja ne smije biti pregusta, prodirat će više 
svijetla. Tako će nastati bolji uvjeti za razvoj kitica na većim granama. 

U četvrtoj ili petoj godini života, kajsija bujno raste. Često puta na- 
raste do 150 cm pa i više u duljinu. Na ovom novom rastu izraste po ne- 
koliko kratkih grančica poput vretenca. 

Kad dođe doba obrezivanja, moraju se sve grančice prorijediti tj 
mora ih se polovica do dvije trećine odstraniti. Ako se tako bude radilo, 
dok je stablo mlađe, ne će biti potrebno jače prorjeđivanje, kad stablo 
postane starije. Tim postupkom bit će ujedno stablo prinuđeno da raste 
u visinu. 

Gdjegdje naginje kajsija svojim rastom u širinu. Pri tome se desi, 
da zbog vlastite težine, kao i težine ploda, grana polegne i smeta kod 
obrađivanja voćnjaka. Tome se može predusresti tako, da se kod mladih 
voćki prigodom zimskog obrezivanja rast grana od prošlog ljeta odreže 
za trećinu do četvrtine dužine. Na taj način izazove se, da voćka uputi 
svoj rast u visinu. 

6) Rez starijeg stabla kajsije. 

Plod kajsije nastane ponajviše na kiticama (Slika 2), koje izrastu 
na starijim granama. Ove kitice su razmjerno kratkoga života t. j. žive 
jedva četiri do pet godina. Vrlo mali dio ploda nastane na bujnim, jedno- 
godišnjim mladicama i to od njihovih postranih pupova. 

Prema tome svrha reza starijeg stabla kajsije mora biti, da se do- 
bije najveći mogući rod i da se uz to osigura proizvodnja novih kitica, 
koje će naknaditi one, koje su već izvršile svoj životni zadatak t. j. koje 
su se izrodile ili su zbog bolesti poginule, ili su bile slomljene za doba 
branja voća ili drukčije. 

Da uzmognemo pravilno izvršiti rez na starijoj kajsiji, moramo 
poznavati njen rast, te prilike tla, podneblja i položaja, 

Promatrajući na starijem stablu kajsije bujnu 
grančicu, koja je godinu dana stara, opazit ćemo, 
da će nekoliko postranih pupova na ovoj mladici u 
drugoj godini cvasti, te će se šta više zametnuti 
plod, koji će dozoriti, ako bude povoljno vrijeme. 

Od ostalih postranih pupova na ovoj mladici, 
izrast će u drugoj godini kratke kitice (slika 3). 

Iz pupa, koji je najbliži vrhu ove jednogodišnje 
mladice izrast će u drugoj godini grančica, koja će 
biti po prilici jednake duljine kao i ona iz koje je 
izrasla. 

Tako ćemo koncem druge sezone imati granu, 
čija dolnja polovica je dvije godine stara, a gornja 
polovica godinu dana. 

Treće godine će kitice na dolnjem dijelu ove 
grane dati plod. Na gornjem (jednogodišnjem) di- 
jelu ove grane zbivat će se onakav razvoj kojega 
smo gore opisali: neki postrani pupovi će cvasti i 
dati plod. Iz drugih će pupova izrasti kitice, dok će 
iz lisnog pupa, koji je najbliži vrhu izrasti grančica. 

Moramo naglasiti, da iz sviju postranih lisnih 
Sl Kad Kuk ušle. pupova ne izrastu uvijek kitice. Iz nekih lisnih pu- 
dine plod. Kod Y cvijetni: pup. pova mogu izrasti jake postrane mladice, na koji- 

Kod Z su lisni pupovi. E i node «LA + 
ma se zbiva jednaki životni t6k, kojega smo gore 
opisali. Mnogi pupovi ostanu u spavajućem stanju kroz više godina, te 
počnu rasti, kad nastupe povoljni uvjeti. 

Jaki rez izveden na stablu kajsije može pobuditi rast ovih pupova. 

Ustanovljeno je, da najbolje voće naraste na kratkim visećim, po- 
stranim grančicama, koje su izrasle na starijim debljim granama (Slika 
31414). ' 

Veći porast ovih postranih grančica polučuje se lakim prorjeđiva- 
njem pregustih grana i prikraćivanjem novo izraslih izboja. To se čini 
u zimsko doba, kad voćka spava. Poznato je, da je mlada voćka bujnija 
od starije voćke. Čim je voćka starija, to joj je i porast mladica slabiji. 
Kod izraslog zrelog stabla morao bi iznositi godišnji prirast mladica 35 
do 75 cm u duljinu. Zato se mora izvršiti jači zimski rez, kad je novi po- 
rast slabiji. To se čini tako, da se nove mladice prikrate do na četvrtinu 
duljine, već prema potrebi. 

Razumije se, da porast ovih izboja ne ovisi samo o mladosti ili sta- 
rosti voćke. Ono ovisi još o tlu i podneblju. Na mršavijim, krševitim i 
pličim tlima, kakvih na pr. imade u Hrv. Primorju, Dalmaciji, Hercego- 

vini i drugdje, ne će biti godišnji rast tako bujan, kao u plodnim tlima 
Slavonije, Srijema ili drugdje. U PEP gdje ljeti padne malo kiše, 
te redovito vladaju 
ljetne suše, bit će 
godišnji prirast sla- 
biji nego u dru- 
gome kraju, gdje 
sam sastav tla sadr- 
ži više vlage, ne ra- 
čunajući oborine ko- 
jih ljeti padne dosta. 
Prema svim tim o- 
kolnostima  udešava 
se jakost reza kaj- 
sije. 

Narav rasta kaj- 
sije upoznaje se po- 
najbolje pod njenom 
krošnjom sa škara- 


ma i nožem u ruci. SI, 3, Kratke plodne grančice na starijim granama. 


Voćar mora znati 
podržavati na stablu 
kajsije ravnotežu iz- 
među množine ploda 
i novoga porasta 
grana. 


Osobito  priklad- 
nim za proizvodnju 
kajsija, koja zadovo- 
ljava u pogledu koli- 
čine i kakvoće ploda, 
pokazao se uzgoj 
krošnje u obliku va- 
ze, na kojoj se pri- 
mjenjuje umjereni: 
zimski rez (Sl. 5). 


Sl, 4, Kratke plodne grančice na Starijim granama 
s plodom. 

OBRAĐIVANJE I NJEGA NASADA KAJSIJA. 


Nasad kajsija 
mora se obrađivati. 
Obrađivanjem  uni- 
štava se korov, koji 
inače oduzima vlagu 
i hranu voćkama. O- 
brađivati se mora 
voćnjak nadalje za 
to, da se olakšaju 
drugi poslovi oko 
njege kao: natapa- 
nje, branje, suzbija- 
nje bolesti i štetni- 
ka; nadalje, da se 
podore gnoj (đubre) 
ili biljke, koje su bile 
zasijane u svrhu ze- 
lenog gnojenja. O- 
brađuje se i za to, 
da se pripremi tlo u svrhu sjetve biljki za zeleno gnojenje. 

U proljeću mora biti tlo, na kojem rastu kajsije izorano ili preko- 
pano. Biljke, koje su jeseni bile zasijane u svrhu zelenog gnojenja, mo- 
raju se pokositi, a tlo razorati. Najprikladnije biljke u tu svrhu jesu 
razne leguminoze (lepirnjače). Ovamo spadaju i obično se upotreblja- 
vaju: grašak, grahorica, djeteline,lucerna, bob i t. d. Ove biljke, pomoću 
bakterije, koja živi na žilama ovih biljki, nakupe mnogo dušika, koji: 
uzimaju iz zraka. Nakon što se ove biljke zaoru u tlu _ i ondje sprhnu, 
okoriste se voćke zalihama njihovog dušika. 

Jeseni mora se tlo duboko preorati ili prekopati, te ostaviti preko 
zime ležati u debelim brazdama. Zimska smrzavica doprinijet će rastvorbi 
tla i nakupit će se u donjim slojevima tla mnogo vlage od jesenjih i zim- 
skih oborina. ' 

Preko ljeta obrađuje se tlo prema potrebi, 

Mnogi voćari u svrhu da iskoriste prostor među redovima mladih 
voćaka i da imaju neku dobit od zemlje, dok im ne počnu voćke roditi, 
goje razno povrće, jagode, kukuruz i t. d. Bolje je, ako se to ne_ čini. 
Medusjevi crpe hranu iz tla na račun mladih voćaka. Osim toga mogu 
se uvriježiti u tlu razni štetnici, pa i virus-i, koji mogu biti uzrokom pro- 
padanju mladih voćaka. U tom pogledu je osobito osjetljiva kajsija. | 

Kakve lepirnjače će se gdje sijati u svrhu zelene podorine, najbolje 


SI. 5. Krošnja kajsije u obliku vaze, 7 godina stara. 

oće biti, ako se svatko bude pri izboru ravnao prema iskustvu okolnih. 
“gospodara i voćara. Tako se može najbolje doznati, koje vrsti legumi- 
noza u njihovom kraju najbolje uspijevaju i daju najpovoljnije uspjehe. 


PRORJEĐIVANJE PLODOVA NA STABLU KAJSIJA. 


Poznato je, da stabla kajsije znađu biti upravo prenatrpana sa plo- 
dom, ako je bilo za doba cvatnje povoljno vrijeme, te ako nije bilo bo- 
lesti i štetnika. U takovom slučaju ostane plod sitniji i boja mu nije do- 
bro razvijena. Isto tako zaostaje u takvim plodovima dobrota mesnoga 
tkiva kao i okus. Nadalje veličina (krupnoća) plodova bude veoma ne- 
jednolika, a grane stabla pucaju pod velikim teretom ploda. Ako je vri- 
jeme vlažnije za doba zrijanja, to se brže i u većem opsegu širi gnjilež 
ploda (monilia), jer se ovi jedan drugoga dotiču. . 

Pod takvim okolnostima biva čista dobit nasada, kajsija veoma uma- 
njena i to za to, jer se za sitan i neugledan plod izbije manja dobit. Na- 
dalje, voćka poradi prevelike rodnosti jedne godine izgubi mnogo na buj- 
nosti, pak to ide na račun rodnosti slijedećih godina. 

Voćka sve svoje životne energije upotrebljava za rast drva, za pro- 
izvodnju, razvoj i dozrijevanje ploda, za stvaranje cvjetnih i lisnih pu- 
pova, te napokon za proizvodnju i nakupljanje pričuvnih“ (rezervnih) 
hranivih tvari. ' ! 

Da voćka uzmogne ove životne funkcije redovito obavljati pomaže- 
mo joj mi sami i to već gnojenjem, obradom, njegom, a u prvome redu 
razumnim izvađanjem zimskoga reza. Tom prilikom prorjeđuje se voćka 
i regulira množina cvijetnih pupova. 

Prorjeđivanjem plodova nadopunjuje se zimski rez. Ako je zimskim 
rezom bilo odstranjeno sa stabla mnogo granja, biti će prorjeđivanje 
ploda slabije, jer se na takvom stablu ne će razviti odviše ploda. Obratno, 
ako je zimski rez bio blaži, bit će potrebno eventualno prorjeđivanjem 
plodova odstraniti sa stabla više ploda. 

Pri izvađanju ovoga posla igraju još drugi razni faktori ulogu. U 
prvome redu ovisi to o kakvoći tla, na kojem rastu kajsije, zatim o za- 
lihi vlage, koja je sadržana u odnosnome tlu. Tako će biti potrebito pro- 
rjeđivanjem odstraniti sa stabala, koja rastu na sušnom i mršavom tlu 
više plodova, nego sa onih stabala, koja rastu pod idealnim okolnostima, 
t.j. na tlu, gdje imađe dovoljno vlage i hrane. 

Prorjeđivanje voća izvodi i priroda sama. Tako na pr. ako zavlada 
velika suša, dok je voće još sitno u svome razvoju, lišće imađe po zako- 
nu prirode moć, da iz mladoga voća povlači vlagu, koja je stablu potre- 
bita za životne funkcije. Voće naravno povene i padne. Ovakve pojave 
su dosta česte u našem Primorju, u Hercegovini i drugim sušnim kraje- 

vima. Takvo stanje može nastupiti tako brzo i iznenadno, da niti obilno 
dovađanje vode natapanjem ne bi koristilo. 

Prorjeđivanje voća vrši se nadalje po zakonu prirode automatski i 
vnda; kada je stablo prenatrpano plodom, nakon što je evatnja povoljno 
protekla. Plod »kaplje« ili »curi« sa stabla kaže narod. Jest, opada ono 
voće, koje nije oplođeno, koje je bolesno i koje je prekobrojno. Stablo od- 
bacuje na taj način suvišan teret — plod koji se poradi prevelike rod- 
nosti ne bi mogao razviti i dozoriti. 


Istina, prorjeđivanjem ploda bivaju prouzročeni veći izdaci, a na 
prvi pogled, reklo bi se, da će rod biti poradi toga za polovicu manji, po- 
gotovo ako se polovica roda odstrani sa stabla. Međutim tome nije tako. 
Plodovi, koji nakon prorjeđivanja ostanu na stablu postanu mnogo krup- 
niji tako da berba sa jednoga stabla može iznositi po težini isto toliko 
kao kad bi se bilo pustilo sav rod na stablu dozoriti bez prorjeđivanja. 

Osim toga plod dobije veću vrijednost, jer postane krupniji, boja 
razvijenija i ljepša; a okus također bolji. Kad je plodova na stablu ma- 
nje po broju, manji su troškovi branja, sortiranja i pakiranja. 

Poznato je, da baš koštičavo voće jedne godine preobilno rodi, a 
onda po nekoliko godina za redom ništa ili vrlo malo. Prorjeđivanjem 
regulira se, da rod bude umjeren, ali redovit svake godine, u koliko ne 
nastupe smetnje u vezi sa podnebljem. 

Na kraju treba spomenuti i to, da je praktičarima poznato, da je 
veoma mala razlika u veličini koštica kod sitnoga i krupnoga ploda iste 
odlike. K tome je kemijskom analizom dokazano, da je sadržaj koštica 
na suhim tvarima već u ranom stanju razvitka razmjerno velik. Na te- 
melju toga možemo zaključiti, da je potrošak hranivih tvari za razvoj 
koštica, ako se sav plod pusti na stablu kud i kamo veći, nego ako se 
vrši prorjeđivanje ploda. 

Razumije se, da se moraju pri tome stabla kajsije redovito i dobro 
gnojiti, obrađivati i njegovati, jer se to samim prorjeđivanjem tiješto 
ne može nadoknaditi. 

Prorjeđivanje ploda vrši se, kad su plodovi narasli do veličine go- 
lubjeg jajeta. Prorjeđuje se rukom. Na duljim jednogodišnjim plodnim 
grančicama ostavljaju se pojedini plodovi u udaljenosti 31/, do 7 em je- 
dan od drugoga (Slika 6). što je rod obilniji, ostavljaju se plodovi u ve- 
ćem razmaku i obratno. 

Na kiticama ostavljaju se dva ili tri ploda, kad je rod veoma obilan. 
Ostali plodovi se odstrane. U krajevima gdje se rađi vlažnih vremenskih. 
prilika razvija bolest gnjileži ploda (monilia), ostavljaju se plodovi tako, 
da jedan drugoga ne dotiču, kada su zreli, Tako se umanji opasnost pre- 
laza bolesti od jednog ploda na drugi (Slika 7). 

Način kako se taj posao mora vršiti, kao i vrijeme kada se to mora 
obavljati u pojedinom kraju, stiče se u radu i praksi. ' 

Najbolje će pri tome poslužiti: trokrake ljestve (lojtre, stube), koje 
se mogu prikladno smjestiti kod stabla. Prorjeđivanje ploda izvodi se u 
uspravnoj crti (vertikalnoj liniji) od vrha prema dolnjim granama stabla. 
U prvome redu odstranjuju se oni plodovi, koji su bolesni, ubodeni od 
štetnika, sitni i nepravilnog oblika, a onda drugi plodovi, kojih imade 
previše. Nakon malo vježbe oči i ruke se priuče, te posao ide brzo od ruke. 


SI. 6.  Prorjeđen plod s 
na jednogodišnjoj duljoj SL 7. Na kiticama nakon prorjeđe- 
mladici. nja ostavijen samo po jedan plod. 


ZAŠTITA OD MRAZOVA. 


Kajsija cvate veoma rano. Zato je cvijet i plod kajsije izvrgnut 
zimi i kasnim proljetnim mrazovima. Desi se, da se kajsija najljepše 
rascvate i nalazi u punom cvatu u mjesecu ožujku (martu), kad padne 

ponovni snijeg i svojim hladnim bjelilom pokrije i uguši plod kajsije u 
cvijetu. 

Drvo kajsije i njeni pupovi vrlo su otporni na zimu dok se nalaze u 
zimskom snu. Otvoreni cvjetovi kajsije kao i mladi jedva zametnuti plo- 
dovi, veoma su nježni i osjetljivi na zimu. Dovoljna je temperatura nešto 
malo niža ispod ledišta, a da ih ošteti. Zato je kajsija, počevši od cvatnje, 
a to biva u mjesecu ožujku, odnosno mjesecu veljači u južnijim i toplijim 
našim krajevima, pak do mjeseca svibnja, kad konačno mine opasnost od 
kasnih mrazova, neprestano u pogibelji, da bude prirod uništen. 

Cvijetni pupovi kajsije, kad počnu pokazivati boje svojih latica, ot- 
porniji su nego otvoreni cvjetovi. Zanimljivo je, da otvoreni cvjetovi 
mogu podnijeti nižu temperaturu od sitnih zelenih plodova. 

Voće se može sa velikom sigurnošću očuvati od mrazova. Trud i po- 
sao oko toga isplati se za ono voće, koje se prodaje. za skuplje .novce ili 
za voće, koje pokazuje neobično odlik rod. 


Sredstvo za obranu protiv mraza može biti jednostavno i jeftino, a 
ipak uspješno. Najjednostavniji način jest, da se u kritičnom času, kad . 
prijeti opasnost od mraza, na nekoliko mjesta u voćnjaku zapali granje, 
koje proizvodi mnogo dima. Taj se dim razliježe po čitavom voćnjaku 
i priječi stvaranje mraza. 

Mogu se također upotrijebiti limene stare posude, od petroleja: ili 
masti. Napuniti ih treba drvenom piljevinom i postaviti unutar dva reda 
i to po jednu posudu za svako stablo. Može se postaviti samo po jednu 
takvu posudu za dva stabla. Pilotina se zapali, te pomalo izgarajući pro- 
uzroči mnogo dima, koji priječi da ne nastane mraz. Ovakve jednostavne 
i jeftine naprave mogu ugrijati zrak među voćkama za nekoliko stupnje- 
va, što je dovoljno da.se spasi cvijet od mraza. 

U naprednim voćarskim krajevima, gdje je voćarstvo rentabilno, 
služe se u obrani protiv proljetnih mrazeva skupljim napravama i sred- 
stvima. ' 

Tko se kani boriti protiv kasnih proljetnih mrazova u svome voćnja- 
ku, potrebno je, da: ima nekoliko točnih toplomjera (termometar). Ove 
«mora objesiti o stabla kajsija na raznim točkama svoga voćnjaka, te ih 
marljivo kontrolirati. Najopasnija temperatura nastaje oko 3 ili 4 sata 
u jutro. Paliti se počne i prije toga vremena, pak to traje sve do izlaza 
sunca. 

U svrhu, da se voćar uzmogne uspješnije obraniti od mraza, valja 
da opaža mjesne vremenske prilike. Tako na pr. treba opažati smjer i 
brzinu gibanja zraka, nastajanje i skupljanje oblaka, kao i nastalu to- 
plinu (temperaturu). Sve te okolnosti mogu biti voćaru putokazom, da 
već u predvečerje i u večer pripravi sve za event. obranu slijedećeg jutra. 

' Međutim katkada biva u večer nebo naoblačeno i ni po čemu ne bi 
se moglo zaključiti, da bi slijedećega jutra mogao nastupiti mraz. Izne- 
nada se u noći razvedri i pojavi se mraz, a da gospodar mirno i bezbrižno 
spava. 

Znanost i tehnika je unaprijed vidjela i takav slučaj, te su ljudi izu- 
mjeli t. zv. alarmno električno zvono za mraz. Zvono za alarm protiv 
mraza može se udesiti tako, te počne zvoniti, čim temperatura zraka 
stigne na neki stupanj na toplomjeru, Odmah zatim počnu se paliti pri- 
pravljene lomače, svijeće i t. d. 

Ako je mraz počinio štete na mladom voću kajsija i u kojem opsegu, 
niožemo to ustanoviti već slijedećega jutra. Pozna se to po boji na kožici 
jezgre u košticama. Ako se na toj kožici opazi makar malo smeđe boje, 
recimo u veličini glavice od igle pučenke, plod će opasti prije zriobe. Na- 
kon nekoliko dana pojave se na plodu kajsija, koji je bio oštećen od mra- 
za, svjetlo obojadisane mrlje. Tjedan dana nakon što je mraz bio, može 
se opaziti, kako plodovi kržljaju i postaju žuti. Plodovi, koji su bili ma- 
nje oštećeni od mraza, ostat će.na stablu i past će sa stabla nekoliko tje- 
dana prije zriobe. 


BOLESTI I ŠTETNICI. 
a) Suzbijanje bolesti, . 


1) Šupljikavost lišća. Ovu opasnu bolest na kajsiji pro- > 
uzroči gljivica zvana Coryneum beijerinckii Oud. [Clasterosporium car- 
pophilum (Lćv.) Ader]. Prvi put bila je opisana 1843. god. u Parizu, | 
gdje bijaše opažena na breskvama. Kasnije (1864.) opazili su je u En- 
gleskoj, a poslije u mnogim evropskim zemljama. Danas je rasprostra- 
njena po čitavome svijetu. S 

Ova bolest djeluje kod kajsije u rijetkim slučajevima na jednogo- 
dišnjim mladicama, kako je to slučaj kod breskve. Kod kajsije napada 
ova gljivica osobito pupove, dok su u spavajućem stanju. Bolesni pupovi 
pocrne, izlučuje se iz njih smola, koja prekrije pupove, te ovi radi toga 
zadobiju sjajeći izgled. Pupovi ostanu na grančici, te ih je veoma teško 
moguće od njih otrgnuti. 

Na zaraženom lišću kajsije pojave se ponajprije malene, ljubičaste 
mrljice, koje su u sredini žućkaste. Kako ove mrlje postaju veće, stani- 
čevina u sredini mrlje posmeđi. Okrajci bolesnog kruga odijele se od 
zdrave staničevine, te ispadnu. Tako nastanu šupljinice na lišću, kano 
da bi bile puščanom sačmom probušene. 

Na mladom lišću šire se brzo oboljela mjesta, pak se tako smanjuje 
površina zdravoga lista. Ako je zaraza velika, stablo kajsije može izgu- 
biti mnogo lišća, koje opadne. Posljedica toga biva, da kajsija oslabi za 
život. 

Ozljede od ove bolesti na plodu kajsije, slične su onima na lišću. 
Isprva su to male mrlje ljubičaste boje. Kasnije postanu ranice u sredini 
smeđe ili crne boje i udube se. Na mladom voću kajsija koje je napadnuto 
Gd ove bolesti nastane između zdravoga donjega sloja i bolesnoga neki 
sloj plutastog sastava. Poradi toga nastanu na bolesnim mjestima ploda 
izdignuta suha i čađava. izobličenja (Slika 8). Zbog toga zaraženo voće 
izgubi potpuno trgovačku vrijednost. 

.Rasadišta bolesti šupljikavosti kod kaj- 
sije jesu bolesni pupovi. Ranice, koje prouzroči 
ova gljivica na grančicama breskve i badema, 
.pojavljuju se kod kajsije rijetko kada. 

Sa oboljelih pupova kajsije, ako ovi osta- 
nu na stablu, širi se ova bolest u obliku spora 
na lišće i plod, nakon što se ovi razviju. U pro- 
ljeću kad opazimo šupljikavo lišće na kajsiji, 
možemo ustanoviti bolesne pupove iznad bo- 
lesnoga lišća. 

Gljivica koja prouzroči ovu bolest, pre- 
živi na bolesnim dijelovima stabla u obliku mi- 
celija i spora. Dokazalo se, da su spore ove 
gljivice ostale na životu, makar su bile kroz 
15 mjeseci čuvane u vrlo suhom stanju. Isto- 
tako je dokazano, da se spore u životnom sta- 

SI. 8. Plod kajsija zara- : m 
žen od šupljikavosti li- nju mogu naći na bolesnom pupu u svako doba 


. godine. 


Sposobnost ove gljivice, da ostane preko godinu dana na životu na 
bolesnom pupu, veoma je važna okolnost kod suzbijanja bolesti. 

Širenje spora ove gljivice vrši vjerojatno ponajviše kiša. Nadalje 
spore u sitnim kapljicama vode mogu biti raznašane vjetrom. Za doba, 
dok je vrijeme suho, ne mogu spore biti raširene na veću udaljenost. 
Spore, koje su nastale između ljusaka bolesnoga pupa, nisu bile otki- 
nute strujanjem zraka. Ali ako je pup bio navlažen kapljom vode, otki- 
nulo ih se veći broj najednom, pak su se spore sa vodom okliznule gra- 
nom niže i okužile drugi pup. 

Gospodarski gubitak poradi djelovanja ove bolesti kod kajsije pro- 
ističe iz razaranja voćnih pupova, iz smanjenja roda poradi gubitka lišća 
i iz umanjenja trgovačke vrijednosti ploda zbog mrlja. ' 

Ovu bolest možemo suzbijati na slijedeći način: 

1) suzbijati zarazu (infekciju) na spavajućim pupovima; 

2) suzbijati zarazu na lišću i voću. 

Iskustvom je dokazano, da je najvažnije suzbijanje bolesti šuplji- 
kavosti na kajsijama u jesensko doba. Štrca se sa 21/2 do 3%-om rasto- 


—_BE— 


“pinom modre galice i vapna i to nakon što je lišće sa stabla opalo. Bolje 


je, da se to izvede po mogućnosti prije nastupa jesenskih kiša. 

I ako je jesensko štreanje dovoljno, da suzbije zarazu na spavaju- 
ćim pupovima kajsije, a čime se često predusretne također zaraza na voću 
i lišću, ipak se desi, da je poradi vremenskih prilika zimi, potrebito štr- 
canje i u proljeću u svrhu da se suzbije bolest još na plođu i lišću. Tajna 
uspješnog suzbijanja ove bolesti na kajsiji sastoji se iz brižljivog i stal- 
nog štreanja iz godine u godinu. Nakon što jednom uspije kod kajsije 
smanjiti ovu bolest, borba je lakša. Proljetno štrcanje može uslijediti 
nakon što se pokaže crvenilo na pupu. U koliko je zaraza veća, može se 
još jedno štreanje obaviti odmah nakon što se je plod očistio od evijetnih 
latica. s 

2) Smeđa gnjilež (Monilia bolest). Ovu bolest prouzroči glji- 
vica zvana: Selerotinia fructicola i Selerotinia laxa (Worm.) A. i R. Oso- 
bito ova poslijednja napada kajsiju. Bolest napada cvjetove kajsije u pro- 
ljeću, a plodove ljeti kad počnu zrijati (Slika 9). 

Bolest na cvjetovima pozna se po tome, što cvjetovi počnu venuti i 
propadati. Gljivica ove bolesti prodre kroz dno i peteljku cvijeta na gran- 
čicu, te i ova povene. Napadnu- ' 
ti cvjetovi pokriveni su prahom 
pepeljkasto sive boje. To su _ 
spore bolesti, te se po toj pra-' 
šini lako može prepoznati i 
ustanoviti nazočnost ove bole- 
sti. Gljivica prezimljuje na bo- 
lesnoj grančici. U ranom pro- 
ljeću razvije se bezbroj spora, 
koje se rašire po cvjetovima, 
kad kajsija procvate. Poradi 
toga moraju se bolesne gran- ' 
čice odrezati i spaliti još prije, 
nego kajsija počne cvasti. 

Da ovu bolest predusret- 
nemo, moramo kajsije štrcati 
sa  dvopostotnom  rastopinom 
modre galice i vapna. Za taj 
posao najprikladniji je čas, kad 
se počnu pojavljivati cvjetovi 
iz zimskoga pupa t. j. kad počne 
iz pupova provirivati crveni- Coen alana ge ie SE. ee 
lo latica. Ako je vrijeme ki- 
šovito za doba cvatnje  kaj- 

Sl. 9. Plodovi kajsije napadnuti od smeđe gnjileži 
đ (Monilia). 

sija, moramo ponovno štrcati i to u času, kad se približuje puna evatnja. 

Teško je suzbijati ovu bolest na plodu od kajsije i to radi toga, jer 
se ostaci štrcanja ne mogu odstraniti sa ploda, pogotovo ako je plod već 
počeo zrijati. Takovo voće izgubilo bi lijep izgled. Osim toga, voće bi 
postalo štetno po zdravlje onih, koji bi ga jeli. 

Radi toga smije se stablo kajsije štrcati zadnji put najmanje dva 
mjeseca pred zriobom plodova i to sa 11i/, do 2 postotnom rastopinom 
modre galice i vapna. 

3) Zelena gnjilež. Uzrokom ove bolesti jest gljivica zvana Sele- 
rotinia sclerotiorum (Lib.) Mass. Javlja se mnogo puta u zajednici sa 
smeđom gnjileži. Napada mlade, zelene plodove. Isprva se pojave na plodu 
tamno-smeđe-ili crne udubine, koje se brzo šire po čitavom plodu. Ne 
napada plodove, koji već zriju. Suzbijajući smeđu gnjilež, spriječava se 
također pojava ove bolesti. 


4) Gnjilenje žila. Bolest prouzroči gljivica Armillaria mellea 
(Vahl.) Qual. Napada žile i krošnju kajsije. Između kore i drva pojavi 
se neka gljivasta izraslina lepezastog oblika svijetlo-žućkasto-smeđe boje. 
Ove gljivice imade na krčevinama, gdje je prije raslo različito drveće. 
Osobito imade gljivica ove bolesti ondje, gdje je prije rasao hrast. Na 
krčevinama posađene kajsije, često ugibaju poradi zaraze (infekcije) 
od ove gljivice. Ponajprije nastane zaraza ovom  gljivicom na žilama 
kajsije. Kako žile rastu, dođu u doticaj sa žilama drugoga stabla, pa se 
tako i ono zarazi. Iz žila prelazi za- 
raza kroz deblo na krošnju. Za sada 
ne postoji nikakav siguran način, 
kako da se gljivica u zaraženom tlu 
zatre. Na zaražena mjesta, gdje su 
možda kajsije već izginule poradi 
djelovanja ove gljivice, bilo bi bez 
koristi saditi druge kajsije. Posaditi 
bi ise mogle kruške, cijepljene na 
divljakama ili smokve u primorskim 
krajevima. Dokazano je, da ovima 
zaraza od spomenute gljivice ne ško- 
di, jer su otporne. 


5) Verticilium alboa- 
trum R. i B. To je gljivica, koja 
prouzroči, da lišće kajsije počne iz- 
nenada venuti. To se događa ljeti 
nakon prvih dana žege (Slika 10). SI. 10. Iznenadno povenuće lišća na 


še i : kajsiji prouzročeno od gljivice Verti- 
Zbog napadaja ove bolesti povene cilium alboatrum R. i B. 

lišće samo na nekim granama ili na čitavom stablu od jedamput. Lišće 
sa stabla može opasti, ali može i ostati onako osušeno na stablu. Kat- 
kada se ponovno razvije novo lišće i prividno se stablo oporavi. 

Ako zarežemo na stablu nožem i ispitamo mezgu koja će poteći ra- 
nom, ustanovit ćemo da je mezga pocrnjela. To dokazuje, da se u sta- 
ničnim cijevima drva, koje dovode vodu sa rastopljenim rudnim tvari- 
ma iz žila u lišće, nalazi gljivica. Ova priječi redoviti (normalni) t6k 
vode kroz stablo u lišće. 

Gljivica se nalazi u tlu, te dopre u stablo putem žila. Ima više bilina, 
koje trpe od posljedica zaraze od ove gljivice. Ovamo spada i rajčica 
(paradajz ili pomidor), pa krumpir, jagode, dinje. Nije još poznat način 
izravnog suzbijanja ove bolesti. Preporuča se jedino, da se među kajsi- 
jama ne sade i ne goje spomenute biljke, koje postanu nosioci ove glji- 
vice. ' ; 

6) Bacterium tumefaciens S. iT. Ova bakterija pro- 
uzroči veće ili manje nabrekline raznog oblika na žilama i krošnji kaj- 
sije. Ako je stablo napadnuto u većoj mjeri, onda ono oslabi, donosi 
veoma malo ploda, lišće postane svijetlo zelene boje. Uz to narastu veo- 
ma slabe, kratke mladice. 

Travnici, bile to livade ili pašnjaci, obično ne sadrže ovih bakterija. 
S većom vjerojatnošću ih imade na krčevinama, gdje su prije rasli razni 
grmovi i šumska stabla. 

Osobito su napadane od ove bakterije neke biljke kao na pr. loza 
(irs), dunja (kutina), kupina, malina, bajam (mendula) i t. d. Zbog toga 
se ove biljke ne smiju saditi u blizini kajsija. Isto tako ne smiju se sa-' 
diti kajsije na tlu, gdje su prije bilo koja od ovih raslina bile posađene. 

Ovom bolešću može se neko tlo zaraziti voćkama ili biljem, koje je 
bilo nabavljeno iz nekog zaraženog rasadnika. Zato je potreban oprez, 
te se moraju ispitati naručene voćke, a one za koje se utvrdi da su  zara- 
žene, moraju biti odstranjene i spaljene. 

7) Rak na kajsiji prouzroči bakterija zvana Pseudomonas 
cerasi Griffin. Bolest ova napada cvjetove, plod, spavajuće pupove, lišće 
i grančice. Ponajveću štetu čini na velikim granama i deblu kajsije. Bo- 
lest raka očituje se u tome, što nastanu dugoljaste mrtve površine. Zna- 
čajka ove bolesti kod kajsije sastoji se u izlučivanju velike količine smole. 
U nekim slučajevima imade malo ili ništa smole, a kora postane smeđa, 
vlažna i posjeduje vonj po kiselini. Štreanje sa jakom rastopinom mo- 
dre galice i vapna (4 do 5%) i to jeseni, može donekle priječiti dalnji 
razvoj raka, ali ne liječi ona stabla, koja su već oboljela. Jedino, ako se 
opazi da je bolest na nekom stablu istom započela, može biti pomoženo, 
ako se bolesno mjesto nožem izreže, a rana namaže sa 4 golotinja rasto- 
Dinom modre galice i vapna. 

b) Suzbijanje štetnika. 

Na kajsiji možemo naći dvije vrsti zareznika: jedni, koji brste, žvaču 
i gutaju dijelove biljke. Suzbijamo ih tako, da štreamo kajsiju sredstvom, 
koje djeluje u želudcu zareznika kao otrov. 

Drugi zareznici sišu sokove iz nutrine kajsije, te na njih ne djeluju 
otrovi, koje smo poštrcali po lišću, kori ili plodovima. Zato se protiv ovih 
upotrebljavaju sredstva, koja ih smjesta usmrte, čim pa u doticaj 
S njihovim tijelom. Ovamo spadaju: 

1) Smeđa kajsijina štitasta uš (Lecanium corni Bou- 
ch€) i Crna štitasta uš [Saissetia oleae (Bern)] napadaju kaj- 
Siju, te su jedna drugoj slične. U mjesecima svibnju (maju) i lipnju (ju- 
nu) su posve izrasle. Oblika su polukrugljastog. Nasele se u većoj ili ma- 
njoj množini na granama i grančicama, te izlučuju slatku tekućinu (me- 
dena rosa). Na ovoj izrastu gljivice čađave boje, koje pokvare izgled 
ploda. Ove zareznike suzbijamo štreanjem sa 2 do 3% uljanom (petro- 
leumskom) emulzijom i to jeseni nakon pada, lišća. 

2) Potkoraš brazdasti (Scolytus rugulosus Ratz.), je ma- 
jen kukac smeđe ili crne boje. Tijelo mu je mm oblika. Noge su 
mu nešto svjetlije obojadisane od tijela. 

U mjesecu svibnju i lipnju ženke prave okrugle rupice u kori i to 
obično u sredini gubica ili lenticela. Lenticele ili gubice nazivaju se ma- 
lene bradavičaste kvrgice na kori mlađih grana, koje su obično dugo- 
ljasta oblika. Popriječna jedna brazgotina dijeli ih često na dvije gubi- 
. časte nabrekline. U životu biljke imadu lenticele jednaku važnost kao i 
puči (pore, stomata) t. j. izmjenjuju plinove (vođene pare, ugljičnu ki- 
gelinu, kisik it. d.). 

Takva mjesta na bilini su manje otporna, nego < ona na glatkoj kori, 
a uz to pružaju kukcima bolju hranu. Iz ovih rupica načine prohodne 
kanale (tunele) kroz koru do mjesta, gdje počinje drvo kajsije. Tu onda 
ženke izgrađuju naprama gore ili dolje duž granu ili deblo svoje tunele. 

Nakon što su ženke izgradile kratke tunele, započnu leći jajašca duž 
stijene. Jajašca su im bijele boje i okrugljasta, te su omotana tankom 
lupinom poput tanke kožice (membrane). 

Ovi tuneli, u kojima su izležena jaja, dugački su 21/, do 3 em. Na- 
kon što je ženka izdubla hodnike i izlegla jaja, izađe napolje i pogine 
pred ulazom u hodnik. Svojim tijelom začepi ulaz u hodnik, da spriječi 
ulazak neprijateljima, koji bi mogli uništiti jaja ili mlade ličinke. 

Iz jajašca izlegu se do malo dana ličinke, koje su isprva vrlo malene. 
One se počnu odmah hraniti i to likom i nutarnjim dijelom kore. Ujedno 
prave nove hodnike i to u pravom kutu naprama tunelu, koji je njihova 
majka izdubla i u kojem su se one izlegle. Rastu brzo i neprestano dube 

tunel, koji postaje sve širi, kuka one rastu. Tunel u kojem ženka izleže 
jaja, uvijek je jednake širine. Tako hodnik kojega je izdubla jedna ženka 
na osamljenom mjestu sliči stonogi, te onaj hodnik u kojem su bila po- 
ložena jaja, pomišljamo kano da bi bilo tijelo, a postrani hodnici, koje 
su izdubli izleženi mlađi, pomišljamo kano da bi bile noge od stonoge. 
Međutim posve pravilno izrađeni oblik poput stonoge obično se ne vidi, 
jer po više ženki izdube hodnike jedna uz drugu, te su svi hodnici jedni 
s drugima isprepleteni. 

Ondje, gdje je zaraza velika, sav nutarnji dio kore pretvoren je u 
prašinu. 

Posve izrasle ličinke općenito dube prema sredini grane. Prodru u 
drvo u dubinu od jedan i pol mm, zatim okrenu uz grami ili niz granu, 
te izgrade stanicu, u kojoj se zakukulje ili se preobraze u odrasle. 

Neke ličinke ljetnjeg legla zakukulje se u kori, ali u svrhu prezimlje- 
nja sve se zakukulje u drvu. Ličinka živi ljeti nešto više nego mjesec 
dana. Kukuljice se preobraze u odrasle kukce. Ovi su ponajprije bijeli, 
zatim doskora posmeđe, dok konačno ne pocrne. Odrasli kukci ostanu 
nekoliko dana u kukuljičnim stanicama, zatim progrizu sebi izlaz kroz 
koru. Nakon toga započnu ponovno svoj životni put. Za suzbijanje ovoga 
potkornjaka valja imati na pameti veoma važnu činjenicu, da ne može 
živjeti na zdravim i bujnim stablima kajsija. Za razvoj ovoga štetnika 
je veoma pogodna suša. Neko stablo može na pr. trpiti od nedostatka 
vođe, a da se zle posljedice toga još ne vide na stablu. Ipak, ta stabla 
mogu biti toliko oslabljena, te se na njima počnu nastanjivati ovi potko- 

raši. Izgleda, da im je majka priroda dala svojstvo da prepoznavaju 
oslabljena stabla, koja inače ne pokazuju još nikakvih vanjskih znakova | 
bolesti. 

Od velike je važnosti da stabla kajsije budu jaka i bujna. Najglav- 
nije sredstvo protiv ovog potkoraša je voda, te mogućnost natapanja 
kajsija mora biti svagdje na pameti, gdje se osnivaju nasadi. Obilnim 
-natapanjem — kad to ustreba — mogu se zaštititi mnogi nasadi od na- 
padaja ovoga opasnoga kukca. 

Postoji i drugi način, kako da ojačamo bujnost stabla u svrhu da 
obranimo kajsije od napadaja ovog potkoraša, koji se je već pojavio u 
blizini nasada. Mi možemo odrezati vrhove stabla ili jače grane, kako 
se to radi, kad se želi da se stablo pomladi. Obilno gnojenje također 
mnogo koristi i to sa dobrim stajskim gnojem, Koristi također ako posi- 
pamo 2 do 3 kg amonijevog sulfata oko svakoga stabla. Tako se voćka 
podraži na novi i bujni rast. 

Važno je nadalje, da stabla podržavamo u zdravlju. Da to postigne- 
mo, moramo sve suhe, bolesne i suvišne grane, koje smo prigodom zim- 
Skog obrezivanja u voćnjaku nakupili, spaliti i to već u ranom proljeću. 

Ostanu li te grane na kupu bilo gdje u voćnjaku, možemo biti sigurni, da 
ce iz njih u proljeću izmiliti veliko mnoštvo raznih štetnika, koji će svi 
opet napasti voćke u neposrednoj blizini. Ako dobro razmotrimo doći 
cemo do zaključka, da će svi oni, koji čuvaju takvo drvo u svrhu, da ga 
upotrebe kao gorivo u fi faiettvu imati od njega mnogo više štete, nego 
koristi. 

Zaražene grane, koje su bile zimi odrezane i ostavljene na hrpi, po- 
služit će kao leglo kukaca sve do mjeseca Hpnja (juna), do kada će svi 
izmiliti. 


3) Srizibuba golema ili cvilidreta (Cerambyx cerdo LL. 
— heros Ratzb.). Ovaj kornjaš poznat je kao štetočina na hrastu, gdje 
njegova ličinka (crv) grize hodnike, pak mu tako umanjuje trgovačku i 
tehničku vrijednost. U Hrvatskom Primorju napada ovaj štetnik i kaj- 
sije. Promotrimo li pozornije stablo, vidjet ćemo da su na raznim mje- 

stima izdubene rupice, iz kojih izilazi pilotina. Katkada nalazi se na jed- 

nome stablu po 8 do 10 rupica, iz kojih pada pilotina. Posljedica toga 
jest, da stablo ugine, ili ga već prije jaki vjetar poruši. U drugoj polovini 
mjeseca lipnja leti kukac i to po noći. Kad ga uhvatimo i pritisnemo 
prstima onda cvili. Budući su mu ticala napadno dugačka, poput niti ili 
dretve, dulja su nego njegovo tijelo, prozvali su ga »ecvilidreta«. Ženka 
odlaže jaja u brazgotine i pukotine kore. Jaja su isprva sivkaste boje, 
kasnije dobiju boju kore na kojoj su položena. U mjesecu srpnju izlegu 
se malene bijele ličinke (crvići), koje se uvuku pod koru i ondje čitavu 
prvu godinu prave hodnike između kore i drva. Nakon godine dana ubuše 
«se u drvo. U drvu grizu hodnike po duljini debla t. j. gore pa dolje. Na 
kraju svoga života, koji traje vjerojatno 3 do 4 godine, zakukulji se ova 
ličinka na kraju hodnika tik ispod kore. Tako odrasli kukac sebi lakše 
pregrize put napolje. Odrasli kukac je tamno-smeđe boje. Ženka ima 
mnogo kraća ticala (brkove) nego mužjak. 

Suzbijamo ovog opasnog štetočinu u prvome redu tako, da u mje- 
secu lipnju hvatamo i uništavamo odrasle kukce, osobito ženke. Najviše 
ih se može uloviti poslije podne ili predvečer, kad iz rupe izlaze na koru 
i ondje miruju. : 

U koliko se.radi o malo stabala u vrtu, te ako je ženka već odložila 
jaja, preporuča se čitavo stablo čistiti sa oštrom žičanom kefom. Oso- 
bito dobro valja očistiti pukotine. Stara, ervotočna i po ličinkama u ve- 
like napadnuta stabla bolje je iz voćnjaka odstraniti i spaliti. Isto tako 
se moraju što prije spaliti grane nakon provedenog rezanja u voćnjaku. 

Nadalje treba redovito mazati debla i deblje grane stabla sa vap- 
nenim mlijekom. Ono čuva vočke od sunčanih opeklina i pucanja kore 
i drva, u čijim pukotinama bi onda strizibube položile jaja. 

U koliko se je crv jedva nastanio u deblu kajsije, valja nastojati, 
— ako je to još moguće, da ga se kakvom žicom izvuče ili bar prignječi. 
Rupicu zatim zatvoriti asfaltom. 


NEPRIJATELJI KAJSIJE. 


1) Poljski miš (voluharica) glođe žile kao i koru kajsija i to 
pod zemljom ili na razini tla. 

Voluharica posve oglođe žile i korijen biljke tako, te ova izgubi ne. 
samo uporište u tlu protiv vjetra i samoteže, nego kao poslijedica toga 
nastane i poremećenje u ishrani. Stablo usahne ili makar još svježe, ali 
bez uporišta, povali se se o tle. 

Voluharice se suzbijaju hvatanjem u mišolovku, zatim trovanjem, 
hotimičnom poplavom gdje je to moguće, trovanjem plinom i t. d. Ako 
se nasad voćni nalazi nedaleko kuće, onda ih i domaće mačke mnogo 
“ potamane. 

Poljski miševi imadu također svojih prirodnih neprijatelja. Među 
ostalima hvataju i hrane se njima neke zmije. Osobito ih tamane sove 
i neke druge ptice grabilice. Lasice ih također hvataju i jedu. 

Hvatati poljske miševe u mišolovke raznih sistema, može se kroz 
čitavu godinu, te ih se i na taj način može mnogo potamaniti. Što se tiče 
trovanja voluharica plinom, valja uvažiti, da izvjesni plinovi škode 
stablima, te se tim postupkom može nanijeti više štete nego koristi. 

“Uspješno se mogu trovati voluharice kruhom, koji je potrovan sa 
barijevim karbonatom. Na jedan dio barijevog karbonata uzme se šest 
dijelova brašna kukuruznog. Da se smjesa bolje spoji, primiješa se tako- 
đer malo raženog brašna. Doda se kvasa i nešto kumina, te se umjesi 
kruh. Nakon što se je tijesto nadiglo t. j. kad je postalo kiselo, metne: 
se u neki stari lonac i ispeče u peći kao svaki drugi kruh. Može se tako- 
đer ispeći u običnoj tepsiji, koja rabi za pečenje kruha. Nakon uporabe 
valja je dobro oprati vodom i octom. Kad je kruh spečen i ohlađen, izre- 
že se u komadićke (1 do 3 cm promjera). Da bude uspjeh veći, postupa 
se ovako. Dan prije nego će se otrov sipati, sve mišje rupe u polju za- 
gaze se nogom. Slijedećeg dana postavi se u Svaku novo otvorenu .rupu 
komadićak potrovane meke, koja se vadi iz posude i postavlja u rupu 
nekom. starom drvenom žlicom. Uspjeh ne bi bio dobar, kad bi prstima 
primali komadićke kruha i stavljali ih u mišje rupe. Miš bi osjetio mi- 
ris čovjeka, te ne bi htio jesti. 

= Osim toga, barijev karbonat je otrov, pak valja paziti da domaća pe- 
rad i korisne ptice ne bi nastradale. Nakon rukovanja ovim prepatstom, 
valja ruke dobro oprati. 

2) Zec može oglodati koru oko stabla u visini do koje može segnuti 
pruživ se prednjim nogama na deblo. ' 

Najsigurnije sredstvo obrane od zeca jest mreža od žice, kojom se 
. opaše pojedino stablo ili još bolje čitavi voćnjak. Ako se opašu samo 
pojedina stabla, onda mora visina žične mreže iznašati jedan i pol do dva 
metra. Za vrtnu ogradu može biti širina mreže manja t. j. metar do me- 
tar i 25 cm. Povrh toga treba napeti još jedan ili dva reda bodljikave 
žice u uskome razmaku. Na mjestima, gdje nastanu zimi napusi od sni- 
jega, valja da je širina žične mreže veća u svrhu da se zecu onemogući 
pristup u voćnjak preko sniježnog kupa. 


KAKO SE KAJSIJE BERU I SPREMAJU ZA TRGOVINU. 


U kojem stanju zriobe ćemo kajsije brati, ovisi o svrsi, kojoj je plod 
namijenjen. Tako na pr. ako smo odredili, da plod pošaljemo na trg za 
svježu potrošnju, brat ćemo ga, dok je još tvrd i čvrst, ali je boja već 
počela žutjeti. Nadalje to ovisi o samoj duljini puta, koji mora kod pre- 
voza plod kajsije prevaliti. Ako je plod određen za bliži trg, brat ćemo 
ga u zrilijem stanju, nego ako mora putovati na udaljeniji koji trg. U 
slučaju, kad je plod kajsije određen za sušenje, brat ćemo ga u zrelijem 
stanju, nego na pr. ako se plod imade konservirati u obliku kompota. 
Međutim pravi stepen zriobe, u kojem se moraju kajsije brati za sve 
svrhe može se naučiti poznavati u praksi. Oni, koji kajsije prerano beru 
t. j. dok su još zelene, samo da ih pošalju na trg i da za rano voće dobiju 
veći iznos, griješe, jer takav plod gubi na kakvoći, pa je to samo na štetu 
pojedinca voćara kao i čitave okolice otkuda to voće potječe, 

Kajsije u raznim područjima zriju u razno doba. Pokusima je usta- 
novljeno, da doba zriobe ovisi o toplini, koja vlada u razdoblju između 
cvatnje i zriobe. Kajsije uzriju, nakon što se u njima nakupi izvjesna 
množina jedinica topline. To međutim ne znači, da kajsije zriju najranije 
u onim krajevima, koji imaju razmjerno veliki maksimum topline, jer 
niski minimum topline noću parira utjecaj visoke topline danju. Prema, 
tome ondje, gdje vladaju topli dani i tople noći kajsije dozore ranije, nego 
ondje, gdje je toplina danju visoka, a noći bivaju hladne. 

Iskustvom je ustanovljeno, da na stablima, koja imaju malo roda, 
kajsije dozore nekoliko dana ranije, a zrijanje je jednoličnije, nego na 
stablima, koja su krcata rodom. 

a) Branje kajsija: Kajsije se beru rukom i to brižljivo na- 
stojeći, da peteljka (šćut) ostane na plodu. Ubrano voće polaže se pola- 
gano u posudu za branje. Nikada se ubrano voće ne smije bacati ili iz» 
visine spuštati u tu posudu. Bere se tako, da se lijevom rukom uhvati 

grana, a desnom, rukom primi se plod, kojim se zakrene malo ili 
nadigne prema gore. 

Plod se ne smije kidati ili vući, jer bi se na taj način mogla lako 
ozlijediti kožica ploda kod peteljke. Posljedica toga bila bi, da bi plod 
počeo gnjiliti i propadati. 

Kajsije beru se u posuđe od lima (cinka), koje imadu ručicu. Na 
ručici je pričvršćena kvaka od žice, kojom se posuda objesi o ljestvu ili 
granu stabla prigodom branja. Ove posude (škaf) imađu po sebi neko- 
liko rupica, da se plodovi zrače. 

Posuda za branje kajsija može biti načinjena također od tankih du- 
žica od drva. ' 

Košare od vrbova šiblja sa ručicom možda ne će biti praktične za 
ovu svrhu, jer nisu glatke, te bi se plodovi oštetili u dodiru sa isbočenim 
dijelovima ili krajevima od vrbovih šiba. Mogle bi se upotrijebiti ovakve 
košare, ako bi se obložile prigodom branja sa malo slame ili drugim ka- 
kvim mekanim i čistim stvarima. 

Kod branja kajsija potrebite su nadalje trokrake ljestve (lojtre). 
Ljestve moraju biti načinjene od čvrstoga ali laganoga drva, da se uz- 
mogne s njima za vrijeme branja lako i bez truda rukovati i prenašati ih. 

Osim toga potrebno je, da prigodom branja kajsija imamo u vrtu 
još sanduk, u koji ćemo premetnuti plod iz posuda za branje nakon što 
su ove napunjene. U ove vrtne sanduke stane oko 20 kg kajsija, te su 
prikladne slijedeće dimenzije: širina iznutra 30 em., dubljina iznutra 
18,50 cm, duljina izvana 55 em. Krajevi širine sanduka su nešto viši od 
stranica duljine i to za to, da se voće ne zgniječi, kad se više punih san- 
duka položi prigodom prevoza jedne na druge. Isto tako su na strani- 
cama. širine pri vrhu izrezane.rupe za hvatanje i rukovanje ovim sandu- 
cima. ' 

Gdje su veći nasadi, prevažaju se kajsije u ovim sanducima iz voć- 
njaka u prostoriju za pakiranje. ? 

Onaj, tko nadzire i vodi branje kajsija, mora poznavati karakteri- 
stike pojedinih odlika, doba, kada dozrijevaju i najprikladnije stanje za 
branje ploda. Mora nadalje paziti, da voće bude otpremljeno iz voćnjaka 
u prostoriju za pakovanje pravodobno i da onamo stigne u dobrom sta- 
nju. Ne smije se brati zeleno ili prezrelo Voće, ako je ovo određeno za 
pakovanje i izvoz. 

Prigodom premetanja ploda kajsija, iz posude za kaka u sanduk, 
moramo metnuti jednu ruku ispred posude i nastojati, da se kajsije po 
malo i ne s velike visine presipaju u sanduk. U sanduke usipa se plodova 
kajsija najviše do visine 15 em. Sanduci postave se u hladovinu, dok ne 
budu kolima odvezeni u svrhu pakiranja. Kajsije se po svojoj naravi 

vrlo brzo kvare. Poradi toga moramo branje i pakiranje voća, koje je 
određeno za izvoz, izvršiti brzo i pri tome postupati njime pažljivo. 

Prije otpreme na udaljnija tržišta bit će dobro, da kajsije pod- 
vrgnemo hlađenju. Dobro će biti, ako se hlađenje ponovi i dok je voće 
na putu. Kajsije se ne mogu održati dugo vremena svježe. U samom hla- 
dioniku mogu se održati jedva nekoliko dana. ' 

Kad su kajsije namijenjene za konserviranje u obliku kompota, onda 
se beru, kad je plod sasma požutio, ali je ipak još tvrd. Crvenilo na plodu 
pojavi se, kada je plod izložen suncu. Pana toga nije mjerodavno za 
zrelost ploda, crvenilo na njemu. 

Voće, koje je određeno za tvornicu konserva za konserviranje, može 
se brati u dva do tri navrata. 

Ako su kajsije određene za sušenje, onda moraju na stablu dobro 
dozoriti, tako te budu posve dobre za jelo na licu mjesta. 

. Prezrele ne smiju biti, jer bi se prezrelim voćem teško rukovalo 
t. j. teško bi bilo polučiti čist rez prigodom vađenja koštice. Prezrelo voće 
bi se također teško sušilo. U kratko: od prezrelih kajsija ne bi dobili 
prvorazredni proizvod sušenih kajsija. 

Od nedovoljno zrelog voća, dobili bi proizvod lošijeg izgleda i okusa. 

Kajsije određene za sušenje brati ćemo rukom i to u nekoliko 
navrata. 

Imade voćara koji u svrhu da uštede na vremenu i radnoj snazi, 
osobito ondje, gdje postoje veći nasadi kajsija, ove beru tresući stabla. 
Taj način nije dobar, jer makar se nešto prištedi na vremenu i radnicima, 
ipak se dobije proizvod lošijeg izgleda, a takav proizvod obično gubi na 
cijeni. Makar se pod stabla koja se tresu razastre slama, ipak se dogodi, 
da se zreliji plod ošteti ili zađe u njega kamenčić ili gruđica zemlje. Osim 
toga, tresući stabla padne uz zreli i po koji nezreli plod. U koliko se ta- 
kav kasnije ne odstrani, kvari dobar izgled i Kik sveukupnog su- 
šenog proizvoda. 


PAKIRANJE SVJEŽIH STOLNIH KAJSIJA. 


Kajsije, koje se izvažaju kao stolno voće, moraju biti zrele, čiste, 
neoštećene, te moraju biti brane rukom. ' 

Zeleno, nezrelo ili prezrelo voće, zatim crvljivo, natučeno, mokro, 
nečisto, izobličeno (deformirano), natučeno od grada (tuče — gradd- 
bitno), voće koje je bilo treseno ili mlaćeno sa stabla, te voće koje ima 
strani vonj, ne smije se izvoziti kao stolno voće. 

Svježe kajsije, koje su kao stolno voće namijenjene izvozu, moraju 
biti pakirane u čiste, suhe i nove sanduke. To su t. zv. holandeski »Pla- 


— 36 — 


toni« — i to srednji otvoreni sanđuci, koji su slijedeće veličine: 


dno sanduka: 50 X 30 cm, 5 do 7 mm debljine 
bok sanduka: 50 xX 8 cem, 5 do 7 mm debljine 
čelo sanduka: 30 X 8 cm, 10 mm debljine 


Uz to imaju biti na sanduku pribite 4 trouglaste nogare 15 em visoke. 


Ove se dobiju, ako se raspile po diagonali i duljini četverouglate letve 
veličine 40 X 40 mm (Slika 114 12). 


H 


Sl. 11. Izvoz kajsija iz Italije. Platoni-sanduci kao i 
kod nas. Vaganje prije tovarenja, 


Sl. 12. Tovarenje kajsija za izvoz iz Italije. 


Bočne i čeone strane sanduka moraju biti izrađene iz jedne cijele 
daske. 


Sanduk mora biti zbijen s najmanje 42 čavla odgovarajuće jakosti 
i duljine. Dno sanduka mora se sastcjati od najviše 3 dašćice, koje mo- 

raju biti pribijene jedna uz drugu bez razmaka. Svaka od ovih dašćica 
mora biti zabijena na svakom kraju sa najmanje 2 čavla. 

Ovaj sanduk smije se praviti od fino rezane, čiste, bezmirisne i suhe 
jelovine, smrekovine, topolovine ili bukovine. Ako se sanduci prave iz 
bukovine, onda moraju biti dašćice za 1 do 2 mm tanje. 

Za svježe kajsije, koje su namijenjene izvozu postoji slijedeća kla- 
sifikacija: a, ' 

1) Stolne kajsije: pažljivo izabrani, neprezreli, čisti i zdravi plodovi. 

2) Za preradu: svi ostali plodovi, koji se ne mogu izvoziti kao stolno 
voće. Ovi se plodovi pakiraju u sanduku od preko 20 kg bruto težine. 

. Stolne kajsije moraju se sortirati po krupnoći, 


Sl. 13. Kajsije pakirane u platonima pripravne za izvoz. 


U svakom sanduku moraju biti plodovi kajsija jedne odlike i jednake 
boje. ' s : 
Kajsije se pakiraju u dva do tri sloja, što ovisi o krupnoći ploda 
(Slika 13). : % 


Kako Se kajsije slažu u sanduku. 


Stolne kajsije slažu Se u sanduku na tri načina t. j. postoje tri stila 
za pakiranje voća. To su: i 

1) Uspravni ili četverouglati način, kojega : Amerikanci nazivaju 
»straight« ili »square pack«. 

2) Izmjeničan ili »offset«. 

3) Kosi ili diagonalni način (»Diagonal« ili »Diamond«). (Slika 14: 
a,bic). 

5 Sl. 14. Način ili stil za pakiranje voća: 
a) uspravni ili četverouglati; b) izmjeničan; e) kosi ili diagonalni. 


Uspravni ili četverouglati stil upotrebljava se za pakiranje onih 
plodova, koji svojom krupnoćom ispune širinu sanduka, a da ih se ne 
mora stisnuti. ' ' 

U shičaju, da se plodovi ne mogu smjestiti po širini sanduka prema 
uspravnom stilu, onda će se upotrijebiti izmjeničan ili offset način pa- 
kiranja. 

Kosi ili diagonalni stil pakiranja kajsija primijenit će se kod onih 
plodova, koji se ne mogu složiti u sanduku ni po kojem od prva dva stila. 

Pakiranje započne se tako, da se ponajprije razastre na dnu sandu- 
ka bijeli svileni papir. Na ovome poređaju se plodovi po načinu, koji smo 
pokusom pronašli, da je najprikladniji prema krupnoći raspoloživih plo- 
dova. Nakon, što je prvi sloj u sanduku ispunjen, pokrijemo ga opet pa- 
pirom. Tako se nastavi sa drugim i trećim slojem, te se svaki sloj pre- 
krije papirom. : 

Papir, kojim se pokrivaju plodovi može biti od dna do vrha jedan 
te isti trak, te ga samo prebacimo, kad se završi sloj. Širina papira mora 
odgovarati širini stranice sanduka, a duljina mu je prema potrebi. 

Papir služi kao mekani.ležaj plodovima, te čuva, da se plodovi ne 
natuku i ne zgniječe. Plodovi se drže svaki na svome mjestu, a uz to 
papir priječi, da se možebitna gnjiloća pojedinih plodova ne širi. Osim 
toga, upotreba svilenog papira kod pakiranja djeluje da zapakirano voće 
postane privlačivim na potrošača. 

Plodovi kajsija polažu se na dnu sanduka, dakle u prvom sloju tako, 
da im peteljke budu okrenute naprama gore ili tako da budu polegnuti 

na strane. To ovisi o krupnoći i obliku ploda. Osobitom pažnjom mora 
se složiti prvi sloj, jer je to temelj — fundament i o tome će ovisiti, ka- 
kav izgled će imati najgornji sloj. U većini slučajeva primijenit će se 
kod pakovanja drugoga sloja kajsija, drugi način (stil) pakovanja. Na pr., 
ako se je kod pakiranja prvoga sloja primijenio uspravni stil, kod dru- 
goga sloja upotrijebit će se izmjeničan ili offset stil. Osobito se mora 
paziti, da bude sloj zapakiran čvrsto i ravno. Na vrhu t .j. na najgor- 
njem sloju polažu se plodovi na njihove strane sa šavom naprama dolje, 


SI. 15. Pakiranje kajsija za izvoz bez slaganja. 


a peteljke treba da im budu upravljene sve u jednom smjeru. Pri tome 


mora pristajati vršak jednoga ploda u udubini peteljke drugoga. Naj- , 


gornji sloj kajsija pakiran je po jednakom stilu kao drugi (srednji) sloj. 


Kajsije se mogu pakirati i tako, da se plodovi jednostavno usipaju | 


u sanduk bez slaganja t. j. u razasutom stanju (A la rinfusa). Neki iz- 
voznici pakiraju na taj način rane kajsije, koje su već po naravi sitnije. 
Sanđuke s nutarnje strane oblože tankim: svilenim papirom (Slika 15). 


SUŠENJE KAJSIJA. 


a) Priprava za Sušenje. 
Kajsije se obično suše na suncu, jer one zriju baš u ranom ljetu, kad 

je sunce jako i kad imađe malo kiše, koja bi mogla oštetiti voće za daba 
sušenja. 
Da dobijemo suhe kašetje odlične kakvoće, ovisi o načinu gojenja 
i njege u voćnjaku, zatim o stupnju zrelosti, te o načinu branja. O krup- 
noći ploda ovisi mnogo kakvoća suhih kajsija, osobito, ako su one odre- 
đene za trgovinu. 
stupanj zrelosti kajsija, kaje su određene za sušenje, mnogo dopri- 
nosi kakvoći suhog proizvoda. Plod mora na stablu sasma dozoriti, ali 
ipak ne smije biti prezreo. Okus ploda mora biti potpuno razvijen, te 
mora sadržavati najveću moguću količinu sladora. Boja ploda mora ta- 
kođer biti lijepo razvijena. Nezrele kajsije t. j. one, koje su još tvrde i 
zelene, dale bi suhi proizvod veoma lošeg izgleda, loše boje i neprijatna 
okusa. Od tako nedozrelog voća dobili bismo me kajsije, koje bi bile 
nagrešpane. 

Da,se dobije suhi proizvod kajsija najbolje kakvoće, moraju se plo- 
dovi rukom brati. Kad bi se kajsije brale trešnjom grana, bili bi troškovi 
branja manji, ali bi kakvoća daleko zaostajala za onima, koje su brane 
rukom. Makar bi pod grane, koje se tresu razastrli plahtu (tendu) ili 
slamu, ipak bi se po koji plod uslijed pada zgniječio. Mogli bi se plodovi 
također okaljati komadićkima zemlje i sitnog kamenja. Sa zrelim plodom 
pao bi i pomiješao bi se po koji nezreli ili bolesni plod. Ako takve kaj- 
sije prije sušenja ne bi prebrali i odstranili sve bolesne i nezrele plodove, 
te zemlju i kamenčiće, kakvoća suhog proizvoda zaostajala bi, te bi se 
za nj postigla slabija cijena. 

Postupak pri samom sušenju je slijedeći. Plodovi kajsija moraju 
se prije sušenja raspoloviti oštrim nožem po šavu i odstraniti koštice. 
Koštice se osuše i spreme, te se mogu prodati ili upotrijebiti u kućan- 
stvu pri pravljenju poslastica. Iz mesa jezgre od kajsijine koštice pravi 
se još jestivo ulje. 

Nije potrebno guliti kožicu sa ploda. Raspolovljeni dijelovi ploda 
ičiste se od možebitnih oštećenja od zareznika. Zgnječena mjesta na 
lodu moraju se također odstraniti. Zatim se raspolovljeni dijelovi: ploda 
polože na ljese gusto jedni do drugih i to tako, da budu nutarnji PA 

dubljeni dijelovi ploda okrenuti naprama gore. 
+ Konzerviranje voća sušenjem imade svrhu, da se umanji sadržaj 
vlage u voću, te se time onemogući raznim bakterijama, dia: i pli- 

+€ jesnima, da se na njemu množe i kvare ga. 

Već je prije rečeno, da suhe kajsije moraju posjedovati privlačivu 

i stalnu boju. To ćemo postići, ako svježe kajsije nakon što su bile pre- 

rezane u dvije pole i položene na ljesu, podvrgnemo djelovanju sumpora. 

Tim postupkom sačuvat će se također neki vitamini, Sumporanje obavlja 

se. u posebnim komorama, u koje se ljese sa raspolovljenim plodom prč+ 
nesu. 


LJESE. 


Ljese, ljesice, lese ili lčsice za sušenje voća na suncu razne su veli- 
čine. Najprikladnija veličina ljese za sušenje kajsija jest 90 X 180 em 
ili 90 X 240 em. Ove ljese mogu se upotrijebiti također za sušenje dru- 
gog voća. 

Za gradnju ljesa za sušenje voća rabe se borove daske. Ove ostanu 
s gornje strane neostrugane (ne ishoblane, ne blanjane), jer se na gruboj 
strani daske plod prigodom sušenja manje prihvaća, nego na glatkoj 
daski. Osim toga se poda sa hrapave daske brže i lakše skupi nakon, što 
se je već osušio, 

Ljese za sušenje voća: moraju biti uvijek čiste, ako želimo poroka 
čisto suho voće. Poradi toga se moraju ljese prije uporabe uvijek oprati 
od prašine, ostataka voća i zemlje. Nakon pranja moraju se ljese osušiti. 
Veoma je važno, da se ljese na kraju sezone t. j. kad završi posao suše- 
nja, temeljito urede. Sve mrlje od sušenja voća mogu se lako odstraniti 
pranjem i to toplom vodom, u kojoj je bila rastopljena soda. Ljese se 
još jednom preliju čistom vodom, zatim zasumporaju, osuše i spreme na 
suho i čisto mjesto za uporabu u slijedećoj godini. 

b) Sumporanje voća. 

Spomenuli smo, da moramo kajsije, nakon što smo ih raspolovili i 
poredali na ljese, podvrgnuti sumporanju i to još prije, nego smo ih iz- 
nesli na sunce. Rekli smo; da se tim postupkom sačuva naravna boja 
suhih kajsija. 

Sumpor ima svojstvo da konservira naravnu boju ploda i priječi, da 


a plod za doba sušenja ne potamni. Sumporanjem potamane se zareznici, 


koji bi se možda uvukli bilo gdje na voću. Sumporasta kiselina, koja se. 
razvija, kad gori sumpor, priječi, da ne nastane vrijenje ploda za doba 
sušenja i čuvanja na skladištu. Sumporano voće se nadalje brže suši, je 
se poradi djelovanja sumporaste kiseline razbiju stanice ploda, te iz nji 
izlazi tekućina koja se nakuplja u udubini za košticu, otkuda. ishlapljuje 

Važno je, da se upotrijebi odgovarajuću količinu sumpora prigodom? | 
sumporanja. Ako bi upotrijebili premalu količinu sumpora, ne bigpostigli +6 
željene svrhe. Ako bi upotrijebili previše sumpora, osušeni bi plod dobio 8 
okus po sumporu, što bi bilo na štetu njegove dobrote, a uz to bi bilo 
zdravlju škodljivo. Za vrijeme sušenja, izgubi se jedan dio sumpora iz 
ploda. 

Množina sumpora, koji ćemo spaliti, ravna se prema količini voća, 
koje se ima sumporiti i prema veličini prostorije, u kojoj se vrši sumpo- 

ranje. Ako na zidu prostorije, koja služi za sumporanje imađe pukotina 
ili vrata dobro ne zatvaraju, trebat će više sumpora, nego za onu pro- 
storiju, gdje je sve u redu. Uzima se, da u uređenoj prostoriji dostaje, 

“ako se spali 11/, do 2 kg sumpora na jednu tonu (10 q) svježeg voća, 
koje smije biti izvrgnuto gustom dimu kroz dva sata. 

Za manje količine voća, uzima se razmjerno manje sumpora, te ćemo 
na pr. za sto kg kajsija spaliti 15 do 20 dkg sumpora. 

Sumporanje vrši se u naročitim kućicama, koje su sagrađene za taj 
posao. Mogu se za to udesiti i druge prostorije. 

Najprikladnije i razmjerno najjeftinije su one, koje su sagrađene iz 
drva. Grade se još iz cementa, te cigala običnih i šupljih. 

Na kućici za sumporanje ne smije biti nikakvih pukotina, jer bi se 
kroz nje sumporni dim gubio. Sumporni dim mora ostati koncentriran 
oko voća, koje se suši. Kućica mora imati na vratima po dva mala otvora 
(rupice), kojima se dovodi zrak izvana do posude, na kojoj izgara sum- 
por. , : 

Kućica mora biti prostrana, da se u njoj bez poteškoća smjeste na-. 

 slagane ljese veličine 1 m X 21/o m. Treba da su oko 3 m duge, 2 m vi- 
soke i 120 em široke. 

' Ako je kućica sagrađena od drva, mora biti obojena nekom bojom, 
koja je otporna protiv djelovanja sumpornog dvokisa. 

Malene količine kajsija, koje se suše za potrebu i potrošak u obitelji, 
mogu se sumporiti u većem sanduku, koji se svojim otvorom okrene pre- 
ma, dolje. 


c) Sušenje kajsija na Suncu. 


Nakon, što je bilo izvršeno sumporanje, iznesu se ljese sa kajsijama 
na sunce. Ljese se rasporede jedna do druge tako, da budu okrenute i 
izdignute prema jugu. 

Na suncu se kajsije suše sve, dok barem uloseka njih na ljesi nije 
suha i dok nisu poprimile jednoliku boju. Zato će trebati jedan do pet 
dana, što će ovisiti o toplini i gibanju zraka. Po vjetrovitom vremenu, 
ušenje će biti brže. 

Nakon što su se kajsije dovoljno prosušile, slože se ljese jedna na 
drugu i to tako da im budu otvoreni krajevi okrenuti prema pravcu ot- 
kudađjiše vjetar. 

Nekoliko dana nakon toga, bit će kajsije posve suhe, te ćemo ih moći 
spremiti. - 

Brzina, kojom se kajsije suše na suncu ovisi o mjestu i vremenu. 


. 


Prije nego se osušene kajsije istresu sa ljese u sanduke, proberu se 
i odstrane svi oni plodovi, koji su pocrnili. Nadalje moraju se odstraniti 


adi 


komadići zemlje, kamenčići, koštice i drugi možebitni predmeti, koji su 
dospjeli med kajsije, a ne spadaju onamo. 

Važno je još spomenuti, da se kajsije ne smiju sušiti u blizini pro- 
metnih cesta i puteva i to poradi prašine, koje ondje mnogo imade. 

Da su kajsije doista već suhe, pozna Se po tome, što im se koža, kad 
je noktom stružemo, ne da odijeliti. Pozna se i po tome, ako-se stisne u 
šaki nešto suhih plodova, te šaku opet otvorimo, to će se pojedini ko- 
madi odijeliti i poprimiti prijašnji oblik. Pojedine osušene kajsije mo- 
raju biti čvrste, ali gipke. Ne moraju i ne smiju biti tako suhe, da ruže 
poput kamena, kad se kotrljaju po drvenoj ljesi. Ako su kajsije presuhe, 
nije to od koristi nikome. 

Dobro osušene kajsije sadrže 15 do 20 postotaka vlage, te će u takvo- 
me stanju ostati dugo konzervirane. 

Kajsije, nakon što su pobrane sa ljese, nisu baš sve pojednako suhe. 
Zato se moraju podvrgnuti procesu izjednačenja vlage. Kada se to poluči, 
onda će se na skladištu dobro držati i ne će se kvariti. To izjednačenje 
.vlage može se postići tako, da se u više ovećih sanduka saspe 80 do 100 
kg suhih kajsija, koje ostanu ondje po nekoliko tjedana. Poradi izrav- 
nog doticaja, odnosno ishlapljivanja prelazi vlaga od vlažnijih plodova 
na one, koji su suši. Na taj se način vlaga svega suhog proizvoda iz- 
jednači. 

Prostorija (skladište), u koju se spremaju suhe kajsije do potroš- 
nje ili prodaje, mora biti hladna, suha, svijetla i zračna. Paziti se mora, 
da se u prostoriji ne nastane miševi i da se ne razmnože razni štetnici, 
koji bi mogli oštetiti ili posve uništiti proizvod suhih kajsija. 


IZAŠLO JE PRIJE: 


Agr. Ivan Volarić: »BRESKVA ILI PRASKVA, uputa u sadnju, 
gojenje i slanje bresaka u trgovinu. — Cijena Din 15.—. 


IZACI ĆE: 
Agr. Ivan Volarić: »GRMOLIKO JAGODASTO VOĆE«. Uput 
u sadnju, gojenje i slanje u trgovinu: maline, ogrozda, ribiza 
crnoga i crvenoga, Pogarbišva; kupine, Youngberry, Bgjssen- 
berry i planike. 


Narudžbe za knjige upravljaju se na: Ivan Volarić, dipl. 
agronom u Zagrebu, Novomarofska ul, 22 ili na veće knjižare. 

ŠTRCALJKE “oč šisu! 
voćke, gnječilai 
preše za grožđe, plugove, sijalice, kosilice, vršalice, motore 
trijere vjetrenjače, prekrupače, runila, sječkare 1 t. d. — 
ŠIVAĆE STROJEVE »MINERVA« povoljno dobavlja stro- 
gom solidnošću dobro poznata tt. 


AGRAR K.d. 


ZAGREB, Draškoviće 35. 
Tražite ponude uz poziv na ovaj oglas! 


FOSFATNA ZGURA 


je naš domaći proizvod i najjeftinije fosfatno gnojivo, koje 
se osobito upotrebljava za livade, voćnjake i vinograde. 
FOSFATNA ZGURA 


proizvedena je iz dalmatinskih sirovih fosfata 1 sadržaje: 


18% cjelokupne fosforne kiseline, od toga 
10% u 2%-noj limunskoj kiselini topive, 
6% u vodi topive fosforne kiseline 


i druge za sve biljke vrlo korisne hranive spojeve. 
FOSFATNU ZGURU 
MINERALNI SUPERFOSFAT 
KOŠCANI SUPERFOSFAT 
MIJEŠANO GNOJIVO KAS 

proizvađa: 


TVORNICA REMIJSKIH PROIZNODA U HRASTNIKU 1. 1. 


PODRUŽNICA CELJE, 


koja daje besplatno sva zaželjena razjašnjenja o nabavi i 
upotrebi fosfatnih gnojiva. 


KEMIKALIJE | DROGE i t. d. za gospodarstvo, poljoprivre- 
du i tehničke svrhe; 

SREDSTVA ZA POBIJANJE šTETOČINA | BOLESTI na 
bilju i voću, napose: Miksdrin i Neodendrin! 
SREDSTVA ZA UNIŠTAVANJE nametnika i gamadi u kući, 

nastambama i polju, napose: Rumetox! 
PREPARATE ZA LIJEČENJE i POPRAVLJANJE vina i 
bačava; 
PREPARATE ZA ISTRAŽIVANJE MLIJEKA, izradu i ople- 
menjivanje mliječnih proizvoda, napose: Diacasol za 
sazrijevanje | Joha soli za topljenje sira, i t. d. 


Preporuča: »LYKOS« Mr. K. VOUK, Zagreb, Draškovićeva 26 
[i poje Mj a PAŠJI ATNA POMPPNER ESP SA ri roto] 


Gospodaru! 


UPAMTI OVIH DESET ZAPOVIJEDI: 


1) Samo upotrebom umjetnih gnojiva postići ćeš veći pri- 
rod i zdrav plod. 

2) Modra galica marke »ZORKA« zaštićuje najsigurnije 
vinograd od peronospore. 

3) Bakarni kreč »SFINKS« oprobano je sredstvo protiv 

* peronospore na hmelju. 

4) U borbi protiv raznih štetočina voćaka i vinove loze 
siguran uspjeh garantira samo sredstvo za zaštitu bilja 
ARSOKOL. 

5) U borbi protiv oidiuma na vinovoj lozi najsigurnije po- 
maže sredstvo SULIKOL, 

6) U borbi protiv sviju gljivičnih bolesti voćaka odlično 
je sredstvo POLIBARIT. 

7) Lisne i štitaste uši, crveni, pauk i druge štetočine na 
voćkama, vinovoj lozi i hmelju sigurno uništava MOR- 
BAFIN. 

8) Za dezinfekciju pšeničnog sjemena u cilju zaštite pše- 
nice od tvrde ili smrdljive snijeti i od drugih raznih bo- 
lesti i za obranu od miševa je sredstvo ORTOSTAN. 

9), Kaliummetabisulfit marke »VINOBRAN«, oprobano 
sredstvo za sumporenje vina i šire, daje zdravo, bistro 
I ukusno vino. 


10) Voće namijenjeno za izvoz, konzervira se sigurno sa 
KALCIUMBISULFITOM. 


Traži praktične upute, dobit ćeš ih besplatno od 
(GLAVNOG ZASTUPSTVA TVORNICE 


Ra 


ZORKA 


ti. JUGOKLOR D. D. Zagreb, Trg Poglavnika Dr. A. Pavelića 8/I. 
ili.Pošta VI. pošt. pret. 31. 


